text:
1Ñucanchi cai pachai causaushca huasi tularijpi, Diosmanda shu huasira charinchi, mana maquihua rashcara, shu huiñaigama duraj huasira, ahua pachai. 2Ñucanchi tiaushca huasii huacaunchi, ñucanchi ahua pachamanda huasira churarisha nisha. 3Shina rasha, churarishca asha, mana llatan tucushun. 4Ñucanchi cai huasii tiajcuna, iyaibi nanarisha turmindarinchi. Mana munanchichu llatan tucungaj, astaun churarishca, ñucanchi huañunalla aicha causaibi chingarichu. 5Cai quiquimbajta Dios ñucanchira rarcami. Pai Ispiritura cuca huasha shamuj bindisiashcaunara ricuchina cuinta. 6Shinajpi quirisha causaunchi tucui huras, caita ricsisha imasna ñucanchi cai aicha huasii causausha, Señorbajmanda illaunchi. 7Quirisha purinchi, mana ñahuihua ricushalla. 8Quirisha cushi tucunchi. Yali munanchi aichamanda llucshingaj Señorhua pariju tiangaj. 9Chiraigumanda aichai tiaushas mana tiaushas, mascanchi paita cushiyachingaj. 10Ministirinmi tucui ñucanchi Cristo taripana ñaupajpi shayaringaj, Caran duiñu paihua aichai rashca tupura cui tucungami, ali ajpis mana ali ajpis. 11Diosta manzhasha, runaunara yachachinchi. Diospa ñaupajpi ricui tucunchi ima sami ashas, shinallara canguna iyaibi ricsi tucunara munanchi. 12Mana cuti ñucanchira ahuayachinchi canguna ñaupajpi, astaun cangunama lugarda cunchi ali rimangaj ñucanchimanda, canguna runaunama imaras cutipanara charingaj ima huras paiguna canzhai ricurij tunullara ali rimausha, shungu ucui tiaj tunura mana ricunaun. 13Ñucanchi lucu sami tucusha, shina tucunchi Dioshua; ñucanchi iyaiyuj tucusha, shina tucunchi cangunahua. 14Cristo llaquina ñucanchira mandan, casna iyasha: Shu runa tucui runauna randimanda huañushca ajpi, shinajpi tucui runauna huañunauca. 15Maspas, pai tucui randimanda huañuca, causajcuna ama mas paiguna quiquimbajta causangaj, astaun paiguna randimanda huañujpajtas causarijpajtas causanauchu. 16Shina ajpis, cuna hurasmanda pacha, mana pitas ricsinchichu aichai. Ñucanchi quiquin Cristora ricsishca asha paihua aichai, ña mana shina tunullaira ricsinchichu paita. 17Shina ajllaira maican runas Cristoi ajpi ña mushuj runa tucushcami. Rucu causana pasashcami. Tucui mushujyachishcami. 18Cai tucui Diosmandami shamun. Pai Cristomanda ñucanchira alichica paihua amiguuna tucungaj, maspas cai amigu tucuna shimira ñucanchima cuca camachingaj. 19Casna nin: Dios Cristoi tiauca mundura alichisha paihua amiguuna tucungaj, runauna ucharashcara mana iyarisha. Ñucanchimas cai amigu tucuna shimira cuca camachingaj. 20Shinajpi Cristo shutii cachashcauna manchi. Dios ñucanchimanda mañasha cayaun. Cristo shutii cangunara rugaunchi: Dioshua alichichi amigu tucungaj. 21Cristo uchara mana rarcachu. Randi Dios paima cuca ucha tucungaj ñucanchiraigumanda, ñucanchi paimanda Diospa ali dirichu tunu tucungaj.
Copyright
Learn More


c: text/html

text:
1Qamkuna ukupi pipas iñiqmasinpa contranpi quejakuyta munaptinqa ¿imanasqataq riwaqchik Diospi mana iñiq autoridadkunamanraq Diospi iñiqkuna arreglasunaykichikpaq kachkaptinqa? 2¿Icha manachu yachankichik Diospi iñiqkunaqa kay pachapi kaqkunata juzgananchikta? Kay pachapi kaqkunatapas juzganaykichik kachkaptinqa ¿manachu atiwaqchik taksa asuntokuna arreglayta? 3¿Manachu yachankichik angelkunatapas juzgananchikta? ¿Chaychu kay pachapi taksa kaqkunata mana arreglayta atiwaqchik? 4Kay pachapi kaqkunallamanta quejanakuspaqa ¿imanasqataq rinkichik Diospi mana iñiq autoridadkunamanqa? 5Kaytaqa nikichik penqakunaykichikpaqmi: ¿Manachu qamkuna ukupi pipas yachayniyoq kan wawqentin quejanakuptin arreglananpaq? 6¿Allinchu kanman huk wawqe hukninpa contranpi mana iñiq autoridadkunaman quejakuynin? 7Cheqaptapas kikikichikpura quejanakuynikichikqa penqaypaqmi ¿imanasqataq mana aguantaykunkichikchu mana allinta rurarusuptikichikqa otaq engañarusuptikichikqa? 8Qamkunaraqmi wawqekichiktaqa mana allinkunata rurankichik hinaspam engañankichik. 9¿Manachu yachankichik Diospa munaychakusqanmanqa mana allin ruraqkunaqa mana yaykunanta? Amayá pantaychikchu, Diospa munaychakusqanmanqa manam yaykunqachu huchapakuypi puriqkunapas, taytacha-mamacha adoraqkunapas, casado kachkaspa hukwan kakuqkunapas nitaq qarimasinwan kaqkunapas 10nitaq suwakunapas, qollqella kuyaqkunapas, sinkakuqkunapas, cuento qepikunapas nitaq engañakuqkunapas. 11Chaynamá karqankichik qamkunapas, ichaqa Diosmi mayllaykusurqankichik, kikillanpaqñam sapaqchasurqankichik, Señor Jesuspa sutinpim hinaspa Diosninchikpa Espiritunpa yanapakuyninwanmi mana huchayoqpaqña chaskisqa kachkankichik. 12Ruraymanmi tukuy ima munasqaytaqa, ichaqa manam lliwchu allin. Tukuy munasqaytam rurayman ichaqa manam dejakunaychu chay munasqaykuna munaychakuwananta. 13Mikuyqa wiksapaqmi, wiksañataqmi mikuypaq. Chaykunataqa Diosmi tukunqa. Cuerpoqa manam huchapakuypi purinapaqchu. Cuerpoqa Señorpaqmi, Señorñataqmi cuerpopaq. 14Imaynam Dios kawsarichirqa Señorta chaynallataqmi ñoqanchiktapas kawsarichiwasunchik atiyninwan. 15¿Manachu yachankichik cuerpoykichikqa Cristopa cuerponpa parten kasqanta? ¿Cristopa cuerponpa partentachu hukllawayman chuchumikapa cuerponpa partenman? ¡Manapunim! 16¿Icha manachu yachankichik huk runa chuchumikawan karuspaqa huk cuerpollaña kasqankuta? Diosmi nin: —Iskayninkum kanqa huk runa hinallaña —nispa. 17Pipas Señorman hukllawakuspanqa espiritupim hukllaña paywan kachkan. 18Amamá huchapakunkichikchu, runapa huk rikchaq hucha rurasqanqa manam cuerponpa contranpichu, huchapakuqmi ichaqa kikinpa cuerponpa contranpi huchallikun. 19¿Manachu yachankichik cuerpoykichik Chuya Espiritupa templon kasqanta, paytaqa Diosmi qosurqankichik qamkunapi kananpaq. Qamkunaqa manam kikikichikpañachu kankichik. 20Diosmi rantiwarqanchik preciowan, chaynaqa cuerpoykichikwanpas Diostayá alabaychik.
Copyright
Learn More

robotstxt: allowed

filter: keep


text:
Kumunismu
Kumunismu nisqaqa Karl Marx-pa yachay wayllukuyninkama (Marksismu nisqa) huk waki pacham, lliw runakuna kaqlla kachkaptin, kaqlla hayñiyuq, kaqlla kapuqniyuq. Chay kumunismu wakita ruranapaqqa llamk'aqkunas susyalismu nisqapi mama llaqtapi kamachinman.
Kumunista yachaypi, tukuy runakuna kaqlla hayñiyuqmi kanman, tukuykunap llam'kananmi kanman, manataqmi hatun pusaq runachu kanman. Karl Marxpa yuyaypiqa tukuy kapitalista mamallaqtakunapi llamk'aq runakuna hatun pachakutiytas ruranqa, chay qhipa, huk hatun susyalista mamallaqtas kanqa. Kay hinallas tukuy runakuna kaqlla qullqiyuqsi, kaqlla hayñiyuqsi kanqaman, Kumunismutas ruranqaman.
Wiñay kawsaypiqa achka susyalista nikuq mamallaqtakunam karqan, ahinataq Susyalista Suwit Republikakunap Huñun (1922 watamanta 1991 watakama), Yuguslawya (1945 watamanta 1991 watakama), Kuba, Chinchay Kuriya, Runallaqta Republika China. Achka wiñay kawsay yachaqkuna nin, chay mamallaqtakunapi manam allin runa hayñi kanchu, aswantaq achka llakikunam. Achka susyalista nisqa mamallaqtakunaqa musuqmanta kapitalistam tukurqan, ahinataq Susyalista Suwit Republikakunap Huñun 1991 watapim, Aliman Dimukratiku Republika 1990 watapim.
Achka kapitalista mamallaqtakunapi kumunista partidukunam tiyan, ahinataq Piruwpi Piruwanu Kumunista Partidukuna, Ikwadurpi Ikwadurpak Kumunista Partidu, Ikwadurpak Marxista-leninista Kumunista Partidu.
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Kumunismu.
- Marx, Engels: Partido comunistamanta willachin I. Europa mama llaktapi shuk llantu kutin kallpakun: Chayka comunismo llantumi. ... Tukuy mama pachapak llaktakunamanta proletariokuna, tantarishunchik! Karl Marx, Friedrich Engelspa qillqasqan Kumunista maniphistu, kichwa rimayman t'ikrasqa.


text:
1Yaha̱ ohon quɨvɨ ta ra Ananías, ra cuví nuu chi tata sutu, chaa̱ ra ñuu Cesarea cuan chihin suhva ra cacuví mandoñi, ta chihin noo ra cahan chaha ñáyɨvɨ cha nañí Tértulo. Chaá coyo ra nuu ra gobernador Félix vatyi cacan ra cuatyi chaha ra Pablo. 2Tyicuan ta tachi̱ ra Félix na quichi nyaca sɨndaro chi ra Pablo. Tyicuan ta quichaha̱ chican ra Tértulo cuatyi chaha ra Pablo. Ta catyí ra chi ra Félix: ―Tyahvi nyoo chuun, tata gobernador. Vatyi taxi ri iyó ñuu ndi, ta vaha iyó ndi vatyi yɨndaha vahun ñuu ndi. 3Nacuhvá xaan ndi tyahvi nyoo chi yoho tata Félix, vatyi yoho, vaha ñáyɨvɨ cuvún. 4Soco ña cuñí sayangue chuun chihin cha cuaha tuhun cahin, yucuan chaha chiquén noo tumañi iñi chuun na cuɨñun suhva tuhun cuacahan ndi. 5Vatyi chitó ndi tyi rayɨɨ ihya ñima ra vaha cuví ra, noo cuehe cuví ra. Ta tandɨhɨ ri ityi sanaquɨquɨ́ ra chi ñu Israel. Ta ican ra cuví xiñi noo ityi ñáyɨvɨ nyicón chi ra Jesús ra ñuu Nazaret. 6Nyacua cuñí ra sacuvi ra noo cha ña tahán chi vatyi ña sahá ra ñáyɨvɨ vehe ñuhu cahnu. Ta nyuhu tɨɨ̱n ndi chi ra, tacuhva tachi tuñi ndi chi ra tari cuhva ley maa ndi. 7Soco comandante Licias chasɨ̱ ri ra ta chihin cuaha fuerza ta tinyaa̱ ra chi ra chi ndi. 8Ta catyí ra vatyi tatu cuñí ndi cacan ndi cuatyi chaha ra, cuñí chi cha cacan ndi nuu maun. Nye̱he maun. Sa̱nahmon chi ra ta coton tyi ndicha cha catyí ndi ―catyí ra Tértulo. 9Tyicuan caa tucu ra Israel cha canyicu yucuan, catyí ra vatyi ndicha tandɨhɨ tuhun cahan ra Tértulo. 10Tyicuan ta ra Félix savaha̱ ra seña chi ra Pablo vatyi nacahan ra. Ta ra Pablo quichaha catyí ra: ―Chité tyi cha cuaha xaan cuiya nyacá ñahun ñuu ihya. Ta yucuan chaha sɨɨ vavaha cuñí vatyi nuu maun cuacutuñi chi yuhu vityin. 11Tatu ndaca tuhun cuacoton tyi cha iyó ri noo uchi uvi quɨvɨ cha chahi̱n Jerusalén. Chahi̱n yucuan vatyi sacahni chi Nyoo. 12Ta yori chihin cuvi̱ yuhi. Ni ña sanaquɨqui̱ chi ñáyɨvɨ chichi vehe ñuhu cahnu. Ñahri maa sacuvi̱, nɨ ri chichi vehe ñuhu, nɨ ri chichi ñuu. 13Ta cuatyi cha tyaá ra ihya sɨqui, ña ndicha maa. 14Soco noo cha catyí chi ndo vityin vatyi yuhu sacahní chi Nyoo cha sacahnu̱ sutu chahni. Sacahní chi ra cuhva sañahá ra Jesucristo. Ta catyí maa ra ihya tyi ña vaha. Soco yuhu chinó iñi ndɨɨ maa tuhun cha nyaá nu libru ley cha tyaa̱ ra Moisés. Ta chinó iñi tandɨhɨ tuhun catyaa̱ ra profeta cuenda Nyoo ñandɨhɨ. 15Ta suri chinó iñi vatyi Nyoo cusanandoto ra ñáyɨvɨ chihi̱, ñu vaha ta ñu quiñi iyó, tari chinó iñi tucu maa ra ihya. 16Ta yucuan chaha tyicuan ri nduquí cuhva cha cachi coí nuu Nyoo, ta nuu ñáyɨvɨ ñandɨhɨ. 17’Cuaha cuiya chica noi̱ inga ityi. Yaha̱ cuan ta cuanuhi̱ nya Jerusalén ñui vatyi nacuhva cuende xuhun chi ñu ndahvi ñu yɨhɨ́ cuenda Nyoo, ta vatyi cuhve noo cha cuhve chi Nyoo. 18Yuhu tyicuan caa sacuví chichi vehe ñuhu cahnu, ta suhva ra Israel ityi Asia, nyehe ra chii yucuan cha yaha̱ cha sandundɨi̱ chii nuu Nyoo cuhva catyí maa nu ley ndi. Soco ña cuaha ñáyɨvɨ nyicu, ta ni ña naquɨquɨ̱ ñu. 19Ican ra cha nyehe̱ chii cuan, cuñí chi cha quichi ra ta cuhva ra cuenda tatu iyó cha sacuvi̱. 20O na̱catyi maa ra cha canyicu ihya tatu nañihi̱ ra cuatyi yuhu quɨvɨ cutuñi̱ chii nuu ra nu chiyo̱ junta ra cacuví nuu chi ñu Israel. 21O vasɨ cuví chi cha cuenda noo ri tuhun cahi̱n chihin nuu ra nyicú junta cuan tyehe caa: “Nyoho nducú ndo cuatyi chahi cha cuenda tyi chinó iñi cha nandotó ñáyɨvɨ chihi̱” ―catyí ra Pablo. 22Ta ra Félix chitó vaha ra yoso caa cuahan tuhun ñu nyicón chi ra Cristo. Ta catyí ra chi ra canyicu cuan: ―Vaha ri vityin. Na quichi xihna comandante Lisias. Tyicuan ta cusandai tuhun ndo ―catyí ra. 23Tyicuan ta tachi̱ ra Félix chi capitán na cunatyihi ra chi ra Pablo vehe caa. Soco ma ñihi xaan saha cumi ra chi ra. Ta na cuhva ra cuhun ra tahan ra nu ñohó ra, ta cahan ra chihin ra. 24Yaha̱ suhva quɨvɨ ta nachaa̱ ra Félix inga chaha chihin cu Drusila ñasɨhɨ ra. Ta cuví ña ñaha Israel. Ta tachi̱ ra na quichi ra Pablo vatyi cuñí ñu tyasoho ñu yoso caa tuhun cha chinó iñi ra chi ra Jesucristo. 25Ta ra Pablo caha̱n ra tuhun yoso caa tahán chi sacuvi yo cha vaha, yoso caa cunyaca ñaha maa yo chi yo ta ma sacuvi yo cha quiñi caa. Ta caha̱n tucu ra yoso caa cucutuñi chi yo nuu Nyoo quɨvɨ tahan chi. Ta ra Félix yuhvi̱ xaan ra cuvi, ta catyí ra chi ra: ―Cua̱han vityin. Ta na nanuña xihne, ta cana mai chuun inga chaha ―catyí ra chi ra. 26Ta ra Félix cuñí maa ra tyi ra Pablo cucuhva ra xuhun chi ra, tacuhva vatyi numi ri saña ra chi ra. Yucuan chaha vatyi tyito tyito ri cana̱ ra chi ra, vatyi ndatuhun ra chihin ra. 27Uvi cuiya yaha̱, tyicuan ta nɨcunyaa ra Porcio Festo cuví ra gobernador tyiño nuu ra Felix. Ta ra Felix cuñí ra cuvaha ra nuu ra Israel ta sandoo ra chi ra Pablo vehe caa.
Copyright
Learn More


text:
1Khuyasqay wawqe panaykuna, noqaqa Diosta, hinallataq Señorninchis Jesucristota serviq Santiagon kani. Noqaqa kay enteron pachantinpi ch'eqesqa kaq Israel nacionpa chunka ishkayniyoq hatun ayllunkunatan saludamuykichis. 2Wawqe panaykuna, tukuy clase sasachakuykunapi tarikuspaykichisqa, anchatayá kusikuychis. 3Hinaspapas qankunaqa iñiyniykichispi pruebasqa kaspan, aswan más pacienciayoq kayta yachankichis. 4Ichaqa sasachakuykunapi ñak'arispaqa, ama pisipaspaykichisyá, pacienciawan Diospi confiaychis. Saynata kawsaspan qankunaqa sumaq ch'uya sonqoyoq kankichis; hinaspapas manan ni imapas faltasunkichishchu. 5Sichus mayqenniykichispas pisi yachayniyoqlla kashankichis chayqa, Diosmanta mañakuychis yachayta. Saynata mañakuqtiykichisqa, khuyapayakuq Diosqa qosunkichispunin. Diosqa pitapas mana menospreciaspanmi llapallan mañakuqkunamanqa qonqa yachayta. 6Ichaqa ama ishkayaspayá, tukuy iñiywan mañakuychis. Pipas ishkayaspa mañakuqqa lamar qochapi kay lawman, waq lawman wayrapa apakachasqan qalchikamuq unumanmi rikch'akun. 7Pipas ishkayaspa mañakuq runaqa Diosmantaqa manan ni imatapas chashkinqachu. 8Hinaspapas chay runaqa manan segurochu ima ruwasqanpipas, nitaq piensasqanpipas kashan. 9Wakcha creyentekunaqa amayá p'enqakuchunkuchu wakcha kasqankumantaqa, aswanyá kusikuchunku, Diospaq ancha importante kasqankuwan. 10Qapaqkunaqa amayá p'enqakuchunkuchu ima kaqninkutapas pierdespankuqa; ichaqa aswanyá kusikuchunku Diospa ñawpaqninpi humillasqa kaspankuqa. Qapaq kayninkuqa campopi t'ika hinan chinkapun. 11Inti lloqsimuspa ruphamuqtinmi, qoraqa ch'akipun. Chaymi t'ikapa sumaq kayninpas ch'akipuspa, urmapun, hinaspa chinkapun. Saynallataqmi pasan qapaq runakunawanpas. Paykunaqa negociollankupi ocupakuspankun wañupunku. 12Ancha kusikuyniyoqmi kanqa, tukuy sasachakuykunata aguantaspa, iñiyninpi qaqa hina sayaq runaqa. Saynata kawsaqtinmi, Diosqa wiñay kawsay premionta qopunqa. Chay wiñay kawsaytan Diosqa prometeran llapallan payta khuyakuqkunaman. 13Pipas tentasqa kaspaqa, amayá nichunchu: “Diosmi tentawashan”, nispachu. Diostaqa manan ni ima mana allinpas tentanmanchu, nitaqmi Diospas ni pitapas tentanmanchu. 14Runakunaqa tentasqa kanku, kikinpa millay munayninkuwan vencechikuspa, chaywan dominachikuspankun. 15Chay millay munaykunan runapa sonqonpi saphichakuspa, runata huchallichin. Chaymantataq runata dominaspa, wiñay wañuyman apan. 16Ancha khuyasqay wawqe panaykuna, qankunaqa amayá kikillaykichistaqa engañakuychishchu. 17Diosqa mana cambiaqmi. Paymi alto cielopi llapallan k'anchaqkunatapas unancharan: intita, killata, hinallataq estrellakunatapas. Diosllataqmi allin kaqkunatapas, hinallataq hanaq pachamanta kaq sumaq kaqkunatapas favorninchispaq qowanchis. 18Diosqa wawan kananchistan munaran. Chaymi Diosmanta cheqaq willakuyta uyarispa, paypi creeqtinchis salvawaranchis. Hinaspan huk mosoq vidata qowaspanchis, mosoqmanta nacechiwaranchis, saynapi tukuy ima unanchasqankunamanta primer kaq cosecha hina kananchispaq. 19Ancha khuyasqay wawqe panaykuna, yuyariychis kayta: qankunaqa amayá nishuta rimaqchu kaychis. Aswanqa dispuesto kaychis uyarinaykichispaq. Hinaspapas qankunaqa amayá imamantapas facillatachu phiñakuychis. 20Ichaqa pipas facillata phiñakuqqa, manan Diospa munasqanman hinachu kawsashan. 21Chayraykuyá qankunaqa tukuy millay ruwaykunata, hinallataq tukuy millay huchakunata saqespa kawsaychis. Hinaspa llamp'u sonqowan Diosmanta allin willakuyta chashkikuychis. Chay allin willakuymi ancha atiyniyoq, qankunata salvasunaykichispaq. 22Qankunaqa amayá uyariqllachu kaychis; sichus uyariqlla kaspaqa, kikillaykichistan engañakushankichis. Aswanyá Diospa palabranta uyarispa, kasukuychis. 23Pipas Diospa palabranta uyarishaspa, mana kasukuq runaqa, espejopi uyanta qawakuq runamanmi rikch'akun. 24Chay runaqa espejopi uyan qawakusqantaqa ripuspa hinallan qonqarapun. 25Ichaqa Diospa ch'uya palabranqa cheqaq kasqanraykun, tukuy huchakunamanta librawanchis. Chaymi niykichis, sichus qankuna Diospa palabran uyarisqaykichista, mana qonqaspa, kasukunkichis chayqa, imataña ruwaspapas kusisqan kankichis. 26Sichus pipas religioso tukun, manataq parlasqanta controlayta atinchu chayqa, pay kikintan engañakun; religionnintaq mana ni imapaqpas valenchu. 27Diospi cheqaqtapuni creeyqa kaymi: mana taytayoq otaq mana mamayoq ñak'ariq warmakunata visitaspa yanapaymi, ñak'ariq viudakunata visitaspa yanapaymi, hinallataq kay pachapi tukuy millay hucha ruwaykunata vencespa kawsaymi. Chaykuna ruwaymi cheqaq religionqa.
Copyright
Learn More


text:
1Jerusalen llaqtaman hichparamuspankum chayarurqaku Olivos Moqoman. Chay lawpim kachkan Betfage llaqtachawan Betania llaqtacha. Jesusmi iskay discipulonkunata kachaspan 2nirqa: —Riychik wak chimpa llaqtachata, chayman chayaruspaykichikmi tarinkichik manaraq pipapas sillakusqan watasqa malta asnota, paskaramuspayá aysaramuychik. 3Pipas: “¿Imapaqtaq paskachkankichik?” nispa tapusuptikichikqa qamkunam ninkichik: “Señormi necesitachkan, chayllam kutichipamusunki” nispa. 4Paykunam pasaspanku tarirurqaku asnota ñanpa patan wasipa punkunpi watasqata hinaspam paskarqaku. 5Wakin chaypi kaqkunañataqmi nirqaku: —¿Imatataq rurachkankichik? ¿Imapaqtaq paskachkankichik asnota? —nispa. 6Paykunañataqmi nirqaku Jesuspa nisqanman hina, chaymi manaña harkakuptinku asnota aysamurqaku. 7Jesusman asnota aysaramuspankum pachankuwan caronarqaku chaymi Jesusñataq sillakuykurqa. 8Hinaptinmi achka runakuna ñanman pachankunata mastarqaku, wakinñataqmi sachapa kallmankunata kuchuspanku ñanman churarqaku chayninta Jesus pasananpaq. 9Puntapas qepapas riqkunañataqmi Jesusmanta qayaykachakurqaku: —¡Yupaychasunchik! ¡Alabasqayá kachun Señorpa sutinpi hamuqqa! 10¡Hatunchasqayá kachun ñawpa abuelonchik David hina gobiernananpaq hamuqqa! ¡Hanaq pachapi kaqkunayá Diosta yupaychachunku! —nispa. 11Jesusmi Jerusalen llaqtaman chayaruspan temploman yaykurqa, chaymi tardeña kaptin lliwta qawarispalla Betania llaqtachaman pasakurqa chunka iskaynintin discipulonkunapiwan. 12Paqarinnintinñataqmi lloqsirqaku Betaniamanta chaymi Jesus yarqarachikuspan 13karumantaraq rikururqa llaqesapallaña higos sachata. Chaymi rirqa qawaq “Ichapas ruruchkan” nispan, aswanqa manam rurusqachu mana tiempon kasqanrayku, chayqa llaqeyoqllam kasqa. 14Chay higos sachatam nirqa: —Kunanmantaqa manañam pipas ruruykitaqa mikunqañachu —nispa. Chay nisqantam discipulonkuna uyarirurqa. 15Chaymantam chayarqaku Jerusalen llaqtaman, temploman Jesus yaykuruspanmi qallaykurqa qarqoyta chaypi llapa rantiqkunatawan rantikuqkunata, wikaparqam qollqe cambiananku mesakunatapas chaynataq paloma rantikuqkunapa sillankunatapas. 16Manataqmi dejarqachu templopa pationpi imakuna apakachanankutapas. 17Chaypim Jesus yachachirqa: —¿Manachum Bibliapi Dios nichkan: “Temployqa mañakuwananku wasiwan sutichasqam kanqa. Llapallan runakunapa mañakamuwananku wasim kanqa” nispa? Qamkunam ichaqa suwakunapa machayninta hinaña rurarusqankichik. 18Jesuspa nisqantam uyarirurqaku sacerdotekunapa jefenkunawan Diospa leynin yachachiqkuna, Jesusta manchakuspankum maskarqaku imayna formapipas wañurachinankupaq llapa runakuna Jesuspa yachachisqanta uyarispa admirakuptinku. 19Ichaqa Jesusmi discipulonkunawan llaqtamanta pasakurqa tutayaruptinña. 20Paqarinnintin richkaspankuñataqmi chay higos sachata rikururqaku sapinmantapuni chakisqataña. 21Chaymi Pedro yuyariruspan Jesusta nirqa: —Yachachikuq qaway, qayna punchaw “amaña ruruychu” nispa nisqayki higos sachaqa chakirusqañam. 22Chaymi Jesusñataq nirqa: —Diospi confiakuychik. 23Cheqaptapunim pipas sonqonpi mana iskayrayaspa kay orqota ninman: “Chaymanta suchuspa lamar-qochaman wischukuy” nispa, chay nisqan cumplikunanta creeptinqa nisqanpi hinam kanqa. 24Chaymi nikichik: Diosmanta lliw mañakusqaykichikta chaskirusqaykichikpaqña creespaqa chaskinkichikpunim. 25Ichapas Diosta mañakuchkaspa qonqayta yuyariruwaqchik piwanpas piñanasqa kasqaykichikta, chayna kaptinqa tukuy sonqoykichikwanyá pampachaychik, chaynapi hanaq pachapi Dios Taytaykichikpas huchaykichikta pampachasunaykichikpaq. [ 26Qamkuna mana pampachaptikichikqa hanaq pachapi kaq Dios Taytaykichikpas manam pampachasunkichikchu.] 27Jerusalenman huktawan kutiramuptinkum Jesus templopi purichkarqa. Chaymi payman asuykurqaku sacerdotekunapa jefenkuna, Diospa leynin yachachiqkuna hinaspa judiokunapa kamachiqninkuna. 28Paykunam Jesusta tapurqaku: —¿Ima derechoykiwantaq chaykunataqa rurachkanki? ¿pitaq autorizasurqanki? —nispa. 29Chaymi Jesusñataq nirqa: —Ñoqapas tapusqaykichikyá, kay tapusqayta contestawaptikichikqa ñoqapas nisqaykichikmi ima derechoywanmi kaykuna rurasqayta. 30Niwaychikyá: ¿Pitaq bautizananpaq Juantaqa kachamurqa, Dioschu icha runakunachu? —nispa. 31Chaynata Jesus tapuptinmi kikinkupura tanteanakurqaku: —Sichum “Diosmi kachamurqa” niptinchikqa “¿Imanasqataq manaqa creerqankichikchu?” niwasunchiki. 32Manataqmi nichwanchu “Runakunallam kachamurqa” nispaqa. Manamá contestayta atirqakuchu llapa runakunata manchakusqankurayku, manchakurqakuqa Bautizaq Juanta cheqaptapuni Diosmanta willakuq kasqanpaq runakuna hapiptinkum. 33Chaymi Jesusta nirqaku: —Manam yachanikuchu —nispa. Jesusñataqmi nirqa: —Manataqmi ñoqapas nisqaykichikchu ima derechoywanmi kaykuna rurasqaytaqa —nispa.
Copyright
Learn More


text:
1Jesus caśhancämanmi Jerusalenpïta camachicuyta yaćhachicücunäwan fariseocunaca ćhälälimun. 2Jinalmi Jesuspa yaćhapacünincuna mana maquinta chuyanchacul micapäcuśhanta licalcälil juchachapäcula. 3(Cay fariseocunawan lluy Israelcunämi awiluncunap custumrinta atichipäcul mana maquinta pa'acul'a imallactapis nï uchucllapis mallilcälïlapischu. 4Pläsäpi cutimulpis maquincunactalämi pa'aculcäla imallacta micapäcunallanpäpis. Caynu custumrincunacta lulä calmi, llapa imapis cusinanćhu sirbichicuśhancunactapis, cämancunactapis chuyanchapäcula.) 5Chaymari fariseocunäwan camachicuyta yaćhachicücunaca Jesusta tapupäcula: “¿Imapïtatan awquillunchiccunap custumrinta jalutacuyalcan ampa yaćhapacüniquicuna chuya caycälinanpä maquinta mana pa'acul micapäcuśhanwan?” nil. 6Nipäcuptinmi Jesus nila: “Am ishcay cära nunacunapïtamari Diospa unay willacünin Isaias rasunpa isquirbila: ‘Cay nunacunacá janä shimillanwanmi alawapäman. Śhun'unñatacmi ichá calućhu cayan. 7Yan'almi alawaycaćhapäman, nunacunallap yaćhachicuyllanta yaćhachiy jicutayalcal'a’ nil. 8“Amcuna Diospa nishanta juc-läduman caćhayculmi nunacunap yaćhachicuyllanta ama-pacha niyalcanqui. 9¡Maynu tuquictaćh lulayalcanqui Diospa camachicuyninta jalutaculcul quiquillayquipa custumriquita atichishayquiwan! 10Diosmari Moiseswan camachila: ‘Taytayquita, mamayquita tuqui allinpa licapäcuy; mayanpis taytanta, mamanta jalutacücá wañuchun’ nil. 11Chaychun amcuna taytayquicuna ‘yanapaycamay’ nipäcuśhuptiqui ‘Manam capamanchu; Diosmanñam lluy uycülú’ nil niyalcanquiman. 12Chay jinaśhayquiwanmi yaćhayalcächinqui mana yanapapäcunanpä. 13Chaynu awiluyquicunap custumrinta yaćhayalcächilmi Diospa Shimintá mana cäman muyulcächinqui. Caytanuy imaymana lulaytamari lulayalcanqui” nil. 14Nilculmi llapan nunäta juntuycul Jesus nila: “Llapayquipis sumäta uyalimal, umayquiman ćhulapäcuy. 15Cay shiminchicpa yaycücächu manamá juchacachimanchic sinu'a śhun'unchicpi yalamücämari” nil. 17Chayćhu lluy nunacunäta caćhaycul jamacuśhan wasiman yaycüluptinmi, chay yaćhachishancäpïta yaćhapacünincuna tapupäcula. 18Jinaptinmi nila: “¿Amcunapis tullu umalächun cayalcanqui, imatá? ¿Manachun tantiapäcunqui shimillanchicpa yaycücá nunacunäta Diospïta mana laquichimäśhanchicta, imam? 19Chaycuna manamari śhun'unchicmanchu yaycun, sinu'a patallanchicman yayculmi pasacun” nila. (Caywan'a lluy ima micunapä cäcäpis “chuyam” nilam.) 20Nilculmi nila: “Nunap śhun'unpïtam ichá juchacachïcälä yalamun: 21mana allin pinsaycunam, mansibacuycunam, imapis anla lulaycunam, wañuchiy munaycunam, 22suwacuycunam, jucpa imanpïtapis wañuyaycunam, juyu lulaycunam, casquicuycunam, imapis millachicuy anla pinsaycunam, ambisyacuycunam, tumpacuycunam, nunatucuycunam, mana tantiayninwan imacta lulaycunapis. 23Lluy cay mana allincunämari śhun'unpi yalul Diospïta laquiyächin” nil. 24Chaypïtam Jesus licula Tirop, Sidonpa malcancunaman. Chayćhümi juc wasićhu jamapacunanpä pictapis mana musyachillal yaycula. Chaynu captinpis lluy lluymi musyatityälälin. 25Chayćhümi juc walmip wamla wawin Satanaśhpa gänäśha cañä. Chay walmim uyalïlul-pacha Jesusman śhamul un'ulacuycula. 26Pay manam Israel caśhtachu cala, sinu'a Sirofenicia nishan malcäpïtam. Paymi Jesusta ruygacula wamlanta sänaycachinanpä. 27Jinaptinmi Jesus nila: “Manash chulinchiccunap shiminpïtalä waycaycul allucunallaman alaycüluchwanchu. Puntactá ayllucunalä micuchun” nil. 28Niptinmi: “Masqui chaynu captinpis, taytáy, ayllucunaca usuchishallantapis allucunäpis mallilcälinmá” nila. 29Niptinmi: “Cay nishayquipamari wawiquita Satanaśh caćhaycülunña. Canan wasiquita jawcallaña cuticuy” nin. 30Chaynu wasinta cutinanpämi wawin tuqui allinyäśhaña cämanćhu jitalayäñä. Rasunpa chay Satanaśhca caćhaycuñämi. 31Chay Tiro-lädupi Jesus yalulmi Sidon-lädup pasal Galilea ućhaman Decapoliscama ćhälun. 32Chayman juc pasaypi mana limä, nï uyalï upacta ćhaycachilmi: “Taytáy, maquiquiwan yataycullay sänananpä” nipäcula. 33Niptinmi Jesus juc-läduscaman japächalcul, ishyäcäpa ishcaynin linlinman dïdunwan yataycula. Chay dïdunman tuwaycultacmi shimintapis yataycula. 34Jinalculmi sïlüta licalcul sumä jamalcul upäta: “Efata” nila. (“Efata” ninan'a “quićhacacuy” ninanmi.) 35Nilcullaptinshi linlinpis quićhacalcul uyalïñä, shiminpis tuqui tuquictaña paćhyämuñä. 36Chaynu sänalcachilmi Jesus nila: “Caypïta amam mayantapis willapaculcanquichu” nil. Chaynu llapanta ćhuncay-ćhuncay niyalcaptinpis mastalämi willapaculcäla. Licapayllaman camäśhalämi: “¡Lluy lluytapis allintamá lulaycun! ¡Mana uyalï linlictapis uyalichinmá! ¡Mana limä upacunactapis limalichinmá!” nila.
Copyright
Learn More


text:
1Chaypita janaj pachaman ricar, mancharishcä. Tantiyayta mana atipashcächu. Jançhis anjilta ricarä. Anjilcunapa maquinçhu jançhis casta timpurij jishyacuna caycaran. Jançhis jishya runacunata ñacachiptinraj, Tayta Diosninchipa ullguynin jasangapaj. 2Yacu püsuta-nirajtapis ricarä. Ichanga chip-chipyaycaj chuya yacu-jina ricacuran. Ninawan tallush caycaptin, achic-achicyaycaran. Yacu janançhu waräcuyta içhipujcuna içhirpaycaran. Paycunaga waräcuytapis, waräcuyman ricchacujtapis mana manchapacuranchu. Waräcuypa jutinwanpis mana chäpacuranchu. Chaypita Tayta Diosninchi jucta-caman arpata juran. 3Paycuna Tayta Diosninchipa mandu-rurajnin Moisés unay cantashantapis, Uysha cantashantapis cantaycaran. Arpata tucapayllapa cantar niycaran: ‹‹Taytallau Tayta, llapanpaj munayniyuj canqui. Rurashayquiga llapanpis sumaj alli caycan. Rurashayquita pipis mana ruranmanchu. Maquiquiçhu llapan runata purichinqui. Pitapis allilla ricanqui. Pitapis sumaj yanapanqui. 4Tayta, llapan runa alliman çhurashunquiman. Llapan alliçhu jurgushunquiman. Juchaynaj cashpayqui alli cawayniquiman runa mana tincunchu. Chaymi chay-tucuy marcacunapita sharcamur, manchapacushunquipaj. Allillata rurar cawashayquita llapan runa ricasha.›› 5Jinarcur janaj pachaman ricäriptï, Tayta Diosninchipa wasi rurin-caj puncu quiçhacäcamuran. Wasiga purichina jiru çhaqui wasin caran. 6Ruri-caj cuartupitana jançhis anjilcuna llucshiramuran. Maquinçhu jançhis casta timpurij jishyacuna caycaran. Anjilcunapa müdanan achic-achicyaycaran. Jasgu waçhcunpis caran juripita. 7Intïru janançhu ñawiyuj cawajcunana jançhis anjilcunata jucta-caman juripita tasunta juran. Tasunga Tayta Diosninchipa ullguyninman tincun. Payga imay-imaypis cawan. 8Munayniyuj captin, manchapacuypa captin, wasintapis jushtay niticurcuranraj. Chaymi pipis mana yaycuranchu. Jançhis anjilcuna purichishan jançhis timpurij jishya runacunata ñacachiptinraj, yaycuran.
Copyright
Learn More


text:
1¡Qapaq runakuna, uyariychis! Qankunamanmi qepa tiempokunapi ancha sasachakuykuna hamusunkichis. Chayraykuyá qankunaqa llakikuymanta qaparisparaq anchata waqaychis. 2Qankunapa tukuy kapuqniykichisqa ismunqan. Saynallataqmi p'achaykichistapas phuyu uru mikhupunqa. 3Qankunapa qoriykichispas qolqeykichispas mana valorniyoqmanmi tukunqa. Chay mana serviq qori qolqeykichismi juicio p'unchawpiqa qankunapa contraykichispi huk prueba hina kanqa, ninawan hina castigasqa kanaykichispaq. Saynataqa castigasqa kankichis, (pobrekunata mana yanapaspa), qepa tiempopi qori qolqeta huñusqaykichisraykun. 4Qankunaqa cosechaykispi llank'apakuqniykichismanmi mana pagapuspa engañarankichis. Paykunan qaparispa quejakushanku qankunapa contraykichispi. Chaymi paykunapa quejakusqankuta ancha atiyniyoq Dios Tayta uyarirun. 5Qankunaqa kay pachapin kawsarankichis qapaq kaykunapi, aycha cuerpoykichispa munasqanta ruwaspaykichis. Saynata kawsaspan, qankunaqa anchata wirayashankichis, imaynan huk animaltapas wirayachinku ñak'ana p'unchawpaq hinata. 6Qankunaqa mana huchayoq runakunatan juezkunapa ñawpaqninpi yanqamanta acusarankichis, wañuchisqa kanankupaq. Ichaqa saynata acusashaqtiykichispas, paykunaqa manan ni defiendekuytapas atirankuchu. 7Chayqa wawqe panaykuna, pacienciakuychis Señorninchis kutimunankama. Imaynan chakrapi llank'aq runapas tarpunanpaq para-parananta suyakun, hinallataq cosechananpaqpas para pasananta pacienciawan suyakun, chay hinatayá Señorninchistaqa suyakuychis. 8Saynallataqyá qankunapas pacienciayukuspa iñiyniykichispi firmeta sayaychis. Señorninchis Jesucristopa kutimunan p'unchawqa cercallañan kashan. 9Wawqe panaykuna, qankunaqa amayá qankunapura quejanakuspachu kawsaychis. Sichus saynata kawsaqtiykichisqa, Diosmi juzgaspa castigasunkichis. Payqa juez hinan ña punkuykichispiña listo kashan haykumunanpaq. 10Wawqe panaykuna, qankunaqa ñawpaq profetakunapa ejemplo qosusqaykichistayá qatikuychis. Paykunan ñak'ariypiña kashaspankupas, pacienciakuspa Señorninchismanta willakuranku. 11Paykunan tukuy ñak'ariykunata soportasqankurayku, huk allin ejemplo hina noqanchispaq karanku. Saynata kawsasqankuraykun, Dios Taytanchisqa paykunata anchata bendeciran. Hinaspapas qankunaqa uyarirankichismi Jobwan imas pasasqanmantaqa. Ichaqa chay tukuy sasachakuykunata pasaruqtinñan, Diosninchisqa tukuy imakunata qoran. Chay ruwasqanwanmi Diosqa rikuchiwanchis khuyapayakuq kasqanta, hinallataq llakipayakuq kasqantapas. 12Ichaqa wawqe panaykuna, qankunaqa amayá juramentotaqa ruwaychishchu hanaq pachapa sutinpipas, nitaq kay pachapa sutinpipas, nitaq imapa sutinpipas. Qankunaqa “arí” niychisyá cheqaq kaqtinqa, “manan” niychistaq mana cheqaq kaqtinqa. Saynata rimaqtiykichismi Dios Taytanchisqa mana qankunataqa castigasunkichishchu. 13Sichus pipas qankuna ukhupi llakisqa kaspaqa, Diosmanta mañakuchun. Sichus pipas qankuna ukhupi kusisqa kaspaqa, takikunata takikuspa Diosta alabachun. 14Sichus pipas qankuna ukhupi onqosqa kaspaqa, iglesiapi liderkunata waqyachimuchun, paykuna aceitewan llusispanku, Diosmanta mañapunankupaq. 15Saynata, Diospi cheqaqta creespa, mañakuqtinkuqa, chay onqosqa runataqa Diosmi sanoyachispa, sayarichinqa. Sichus huchayoq kaqtinqa, (huchanmanta wanakuqtinmi), Diosqa huchantapas perdonanqa. 16Chayraykuyá qankunapura huchaykichista willanakuspa, Diosmanta mañakuychis. Saynata mañakuqtiykichismi, Diosqa (huchaykichista perdonaspa) sanoyachisunkichis. Hinaspapas Diosta kasukuq justo runapa Diosman mañakusqanqa ancha atiyniyoqmi. 17Kayta yuyariychis, profeta Eliaspas noqanchis hina runallan karan. Paymi ichaqa tukuy sonqowan Diosmanta mañakuran para ama paramunanpaq; chaymi paraqa mana paramuranchu kinsa wata soqta killan. 18Chaymantan Eliasqa kaqmanta mañakuran; hinaqtinmi para-paramuran. Chaymi tarpusqankupas allinta rururan. 19Wawqe panaykuna, sichus Señorninchis Jesucristopa cheqaq ñanninmanta karunchakuq runata mayqenniykichispas yanapaspa, Señorninchis Jesucristopa ñanninman kutichimunqa chayqa, 20kayta yachaychis: chay yanapaq runaqa chay huchapi kawsaq runatan yanapashan, saynapi chay pantaypi kaq runa ashka huchankunamanta wanakuqtin, payta Dios perdonaspa, wiñay wañuymanta salvananpaq. Amén.
Copyright
Learn More


text:
1Josiasqa pusaq watayoqmi karqan kamachikuyta qallarishaspa, kamachikurqantaq Jerusalenmanta kinsa chunka hukniyoq watata. 2Josiasqa Señor Diospa munayninman hinapunin chaninta ruwarqan, payqa ñawpa taytan Davidpa ruwasqanta hinan ruwarqan. 3Josiasqa pusaqkaq watapi kamachikushaspa, warmallaraq kashaspanmi ñawpa taytan Davidpa Diosnin Señorman sonqollikuyta qallarirqan. Hinaspan chunka iskayniyoqkaq watapi kamachikushaspa Judá suyuta Jerusalén llaqtata ch'uyanchayta qallarirqan, chaymi wikch'urqan Asera diosaq rikch'ayninkunata, wak'a dios yupaychana cheqaskunata, thupasqa rikch'aykunata, unuyachispa ruwasqa rikch'aykunata ima. 4Paypa kamachisqanmi Baal diospa altarninkunata thunirqanku, chay patakunapi kashaq incienso altarkunatapas ñut'uta p'akirqanku. P'akillarqankutaq Asera diosaq rikch'ayninkunata, thupasqa rikch'aykunata, unuyachispa ruwasqa rikch'aykunatapas, ñut'uta kutaspataq chay polvota wisñirqanku chay rikch'aykunata yupaychaq runakunaq ayan p'ampasqa pataman. 5Josiasqa rikch'aykunata serviq sacerdotekunaq tulluntan kikinkuq altarninkupi ruphachirqan, ahinapin Judá suyuta Jerusalén llaqtatapas ch'uyancharqan. 6Chhaynallatataq ruwarqan Manasés aylluq llaqtankunapi, Efraín aylluq llaqtankunapi, Simeón aylluq llaqtankunapi, Neftalí aylluq llaqtankunapipas, muyuriqninkupi thunisqa kashaq llaqtakunapipas. 7Ahinatan Josiasqa Israel suyuntinpi llapan altarkunata, Asera diosaq rikch'ayninkunata thunirqan, tukuy rikch'aykunatapas lliwta chhalluspa ñut'urqan. Chaymantataq Jerusalén llaqtata kutipurqan. 8Chunka pusaqniyoqkaq watapi kamachikushaspataq Josiasqa suyutapas yupaychana wasitapas ch'uyanchaspaña, kamachirqan Azaliaq churin Safanta, llaqta kamachiq Maasiasta, Joacazpa churin qelqaq Joastawan Diosninku Señor Dios yupaychana wasita allichanankupaq. 9Manasés ayllu runakuna, Efraín ayllu runakuna, Israel suyupi qhepaq runakuna, Judá ayllu runakuna, Benjamín ayllu runakuna, Jerusalén llaqtapi tiyaq runakunapiwanmi yupaychana wasiman qolqeta apamurqanku, punku qhawaq Leví runakunataq chay apamusqanku qolqeta chaskirqanku. Yupaychana wasita allichananpaq kamachisqa qharikunataq chay qolqeta uma sacerdote Hilciasman aparqanku. 10Chaymantataq Hilciaspiwan chay qolqeta yupaychana wasipi llank'achiq umallikunaman qorqanku. Chay umallikunataq pagarqanku yupaychana wasi allichaypi llank'aqkunaman lliwta allichanankupaq. 11Hinallataq k'ullu llaqllaqkunanaman rumi wakichiqkunamanpas qolqeta qorqanku thupasqa rumikunata, chakana kurkukunata, perqa chaqllana k'aspikunatawan rantinankupaq, hinaspa Judá runakunaq mana allichachisqanta allichanankupaq. 12Chay runakunaqa hunt'aq-kaywanpunin llank'arqanku, paykunaq umallinkun karqan Leví runa Merariq mirayninmanta Jahatwan Abdiaspiwan, Leví runa Cohatpa mirayninmanta Zacariaswan, Mesulampiwan. Kallarqantaq allin tocay yachaq Leví runakunapas, 13paykunan q'epiqkunatapas tukuy t'aqa llank'aqkunatapas kamachirqan. Leví runakunamantaqa kallarqantaqmi qelqaqkuna, qelqa waqaychaqkuna, punku qhawaqkunapas. 14Señor Dios yupaychana wasiman apasqanku qolqeta horqoshaqtinkutaq, sacerdote Hilciasqa tarirqan Señor Diospa Moiseswan qosqan kamachikuy qelqa k'uyuta. 15Hinaspan Hilciasqa reypa qelqaqnin Safanman willarqan: –Señor Dios yupaychana wasipin kamachikuy qelqa k'uyuta tarirqoni, nispa. Hinaspataq Safanman qorqan. 16Hinan Safanqa chay qelqata reyman aparqan, hinaspa willarqan: –Ñoqayku kamachiykikunaqa kamachiwasqaykikuman hinapunin llank'ashayku. 17Señor Dios yupaychana wasipi kashaq qolqeta horqospaykun llank'achiq umallikunaman, kikin llank'aqkunamanpas qoykuña, nispa. 18Nillarqantaq: –Sacerdote Hilciasmi kay qelqa k'uyuta qowan, nispa. Hinaspa Safanqa reypa ñawpaqenpi chay qelqata leeykurqan. 19Chaymi rey Josiasqa Diospa kamachikuynin simikunata uyarispa llakikuymanta p'achanta llik'ikurqan. 20Hinaspan sacerdote Hilciasta, Safanpa churin Ahicamta, Micaiaspa churin Abdonta, qelqaqnin Safanta, paypa yanapaqnin Asaiastawan kamachirqan: 21–Riychis, Señor Diosta tapumuychis ñoqapas, Judá suyupas, Israel suyupi qhepaq runakunapas tarisqanku qelqaman hinaqa imaynachus kanaykuta. Señor Diosqa k'arak phiñasqan ñoqanchispaq kashan, ñawpa taytanchiskunapas manataq paypa siminta kasukusqakuchu, manataq kay qelqaq nisqanman hinapaschu kawsasqaku chayqa, nispa. 22Hinan Hilciasqa reypa kachasqankunapiwan profetisa Huldaman rirqanku. Payqa Salumpa warminmi karqan, Salumtaq Harhaspa churin Ticvaq churin karqan, yupaychana wasipi p'achakuna waqaychaq. Huldaqa Jerusalenpi yapachisqa llaqtapin tiyarqan. Kachasqakuna tapuqtintaq 23Huldaqa kutichirqan, Israelpa Diosnin Señormi nin: Ñoqata tapuwanaykichispaq kachamuqniykichis runaman willaychis, Ñoqa Señor Diosmi nini: 24Ancha hatun llakitan kay llaqtakunamanpas chaypi tiyaq runakunamanpas chayachisaq, Judá reypa qayllanpi leesqan qelqapi tukuy ñakaykuna kashan chayman hina. 25Paykunaqa wikch'uwarqankun, hinaspan wak dioskunaman inciensota q'apachirqanku, tukuy ruwasqankuwanmi phiñachiwarqanku, chayraykun phiñakuyniy kay llaqta contra rawrarin, manataqmi thaninqachu nispa, nispaykichis. 26Chaywanpas Señor Diosta tapunaypaq kachamuqniykichis Judá reyta niychis: Israelpa Diosnin Señorqa uyarisqayki qelqamantan nisunki: 27Kay llaqta contra chaypi tiyaqkuna tukuy nisqayta uyarispaykin qanqa kasukuq sonqoyoq karqanki, huch'uyyaykukuspaykin llakikuymanta p'achaykita llik'ikuspa ñawpaqeypi waqarqanki, chaymi ñoqaqa uyarirqayki. 28Mana ima llakillayoqmi wañukapunki, ñawpa taytaykikunawan kuskataq p'ampasqa kanki, kay llaqtata chaypi tiyaqkunata muchuchisaq chaytaqa manan rikunkiñachu, nispa Hinan kachasqakunaqa kutirqanku tukuy chaykunata reyman willanankupaq. 29Chaymi reyqa Jerusalén llaqtapi, Judá suyupi llapan kurak runakunata paywan huñukunankupaq waqyachirqan. 30Hinaspan reypas Judá suyupi llapan qharikunapas, Jerusalén llaqtapi tiyaq runakunapas, sacerdotekunapas, Leví runakunapas, hayk'an kaq llapan runakunapas Señor Dios yupaychana wasita rirqanku. Chaypin reyqa tarisqanku rimanakuy qelqa k'uyuta kunkayoqta leerqan. 31Hinaspan reypa tusan qayllapi sayaykuspa Señor Diospa ñawpaqenpi wakmanta rimanakurqan Señor Diosta kasukunanpaq, tukuy sonqo mana waqllispa kamachikuyninta, unanchayninta, yachachikuynintapas hunt'ananpaq, tarisqanku qelqapi rimanakuy simikunatapas lliwta kasukunanpaqwan. 32Hinan reyqa Jerusalén llaqta runakunatapas Benjamín ayllu runakunatapas rimanachillarqantaq, chaymantataq Jerusalén llaqta runakunaqa ñawpa taytankuq Diosninwan rimanakusqankuman hina ruwarqanku. 33Hinan rey Josiasqa Israel suyuntinpi tukuy millay wak'a dioskunata ch'usaqyachirqan, hinaspan Israel suyu llapallan runakunata kamachirqan Diosninku Señor Diosllata servinankupaq. Chaymi Israel runakunaqa mana t'aqakuspa ñawpa taytankuq Diosnin Señorta Josías wañukapunankama servirqanku.
Copyright
Learn More


text:
1Kayqa Jesucristoj ñawpa tatasnimpa mirayninmanta libro. Jesusqa karqa Davidpa ayllunmanta, Abrahampa ayllunmantawan. 2Abrahamqa Isaacpa tatan karqa, Isaactaj Jacobpata. Jacobtaj Judajta, wawqesnimpatawan tatanku karqa. 3Judaqa Farespata, Zarajtawan tatanku karqa, mamankutaj Tamar karqa; Farestaj Esrompata tatan karqa, Esromtaj Arampata. 4Aramqa Aminadabpa tatan karqa, Aminadabtaj Naasonpata, Naasontaj Salmonpata. 5Salmonqa Boozpa tatan karqa, Boozpa mamantaj Rahab karqa. Booztaj Obedpa tatan karqa, mamantaj Rut, Obedtaj Isaipata tatan karqa. 6Isaíqa rey Davidpa tatan karqa. Rey Davidtaj Salomonpa tatan karqa, Uriaspa warmin ñawpajta karqa, chay warmitaj Salomonpa maman karqa. 7Salomonqa Roboampa tatan karqa, Roboamtaj Abiaspata, Abiastaj Asajta. 8Asaqa Josafatpa tatan karqa, Josafattaj Jorampata, Joramtaj Uziaspata. 9Uziasqa Jotampa tatan karqa, Jotamtaj Ajazpata, Ajaztaj Ezequiaspata tatan karqa. 10Ezequiasqa Manasespa tatan karqa, Manasestaj Amonpata, Amontaj Josiaspata. 11Josiasqa Jeconiaspa tatan karqa, wawqesnimpatawan, israelitas Babiloniaman presos apasqa kashajtinku. 12Babiloniaman risqankumantaña Jeconiasqa Salatielpa tatan karqa, Salatieltaj Zorobabelpata. 13Zorobabelqa Abiudpa tatan karqa, Abiudtaj Eliaquimpata, paytaj Azorpa tatan karqa. 14Azorqa Sadocpa tatan karqa, Sadoctaj Aquimpata, Aquimtaj Eliudpata. 15Eliudqa Eleazarpa tatan karqa, Eleazartaj Matanpata, Matantaj Jacobpata. 16Jacobqa Josejpa tatan karqa, Josetaj Mariajpa qosan, Mariataj Jesuspa maman karqa, Cristo sutichasqajta. 17Ajinamanta, Abrahammanta Davidkama chunka tawayoj miraykuna karqa. Davidmantapacha israelitas Babiloniaman presos apachikusqankukama, chunka tawayoj miraykuna karqa. Chaymantataj Cristokama waj chunka tawayoj miraykuna kallarqataj. 18Jesucristoj nacesqan kay jina karqa: María mamanqa mañaqasqa karqa Josewan casarakunampaj. Manaraj khuska tiyakushajtinkutaj, Mariaqa wijsallisqa rikhurerqa Espíritu Santoj atiyninwan. 19José qosanqa cheqan runa kaspa, María warminta mana p'enqaypi rikhurichinanrayku, pakayllamanta saqerpayayta munasharqa. 20Kay imapi José yuyashajtintaj, Señorpa angelnin payman mosqoypi rikhurispa, nerqa: José, Davidpa ayllunmanta kaj, ama manchachikuychu. María warmiykita jap'ikapullay, imaraykuchus paypi kaj wawaqa Espíritu Santomantamin. 21María uj qhari wawata nacechikojtin, chay wawata sutichanki Jesús sutiwan, imaraykuchus Payqa ayllunta salvanqa juchasninmanta, nispa nerqa chay angelqa. 22Kay tukuy ima karqa Señorpa nisqan junt'akunampaj, profetanejta nisqanman jina: 23Uj sipas, qharejpa mana chayasqan, wijsallikonqa, nacechikonqataj uj qhari wawata. Payqa Emanuel sutiwan sutichasqa kanqa. Chay suti niyta munan: Dios noqanchejwan kashan, nispa. 24José puñusqanmanta rijch'arispa, Señorpa angelnimpa kamachisqanman jina ruwarqa, María warmintataj jap'ikaporqa. 25María warminwanqa manaraj casarasqa jinachu tiyakorqa wawata nacechikunankama. Jinataj Joseqa wawataqa Jesús sutiwan suticharqa.
Copyright
Learn More


text:
1Nuqa Pablumi ukninchik Timoteuwan, Amitunchik Jesucristupa sirbiqnin kanillapa. Chaymi ukninchik Timoteuwan pulla kar, kay kartata iskribimuni qamkuna Filipos pwiblupi kriyiqkunaman. Chaqa qamkunatami Taytanchik Dyus akrashushallapana katin, Amitunchik Jesucristupi kriyir paywan pullachanakushaykillapa. Chaymi chaypi kaqkunataqa, chay kriyiqkunata rikar yach'achiqkunata, chaynulla chay kriyiqkunata sirbiqkunatapis tukuynikillapata saludashunillapa. 2Chaymi Taytanchik Dyusta, chaynulla Amitunchik Jesucristutapis kusalata mañakuni llakipar tukuy imapi yanapashunanllapapaq, chaynulla kusala shumaqta kawsachishunanllapapaq ima nir. 3Kriyiq masiykuna, imanumi qamkunaqa kriyinkillapa nir yach'armi, imuraspis kusalata payji nini Taytanchik Dyustaqa. 4Chaynu mañakuq qallaritiyqami, shunquymapis kusa allinta yarpuchimatin, kusa aligrila ima Taytanchik Dyusmanqa mañakuni tukuy qamkunapaqqa. 5Chaqa qamkunawan pullamiri, Jesucristupi imanu kriyir washakananllapapaq nirqa yach'achikushanchikllapa, puntamanta-pacha kanankaman. 6Chaymi nuqaqa Taytanchik Dyuspi kusalata kunfyakani imanutaq puntamanta-pacha imata ruranaykillapapaq yanapashuranllapa, chaynullami waran waran yanapashuyanqallapa, Jesucristo maydiya shamunan diya ch'amunankaman nir. 7Nuqapaqqami, kusala allin chaynu waran waran animachishurllapa yanapashunayllapapaqqa. Chaqa qamkunamaqami, nuqa prisu katiy, chaynulla mana prisu katiymapis kusalata yanapamaraykillapa, Jesucristupaq yach'achikuypiqa. Chaymi ashwan kusala allin tukuy shunquywan qamkunata yanapashunayllapapaqqa. 8Chaqa Taytanchik Dyusmi yach'an, imanumi nuqaqa Jesucristurayku qamkunapaq llakir ima kusalata rikashuyllapata munani nir. 9Chaymi ashwan mañakuni Taytanchik Dyus yanapashutinllapa, waran waranna uknikillapa uknikillapa llakipanakunaykillapapaq. Chaynuqami Jesucristupa tukuy yach'ayninpaqqa kusa yach'aq, mas intrakaqkuna imana kankillapa. 10Chaymi maydiya, chaynulla imuraspis, allinlata ruranaykillapalapaqna yarpunkillapa. Chaynuqami kusala shumaq allinlatana kawsankillapamapis. Chayna maydiya Jesucristo shamurmapis, allinlatana rikar pullakushunqallapa. 11Chaqa chay tyimpuqami qamkunaqa rikachikunkillapa, tukuyla allin kaqkunata rurashaykillapakunata. Piru chaynu allinlata ruranaykillapapaqmi, Jesucristo yanapashushallapa. Chaynami Taytanchik Dyusmaqa ashwan kusa alabakashana kanqa. 12Kriyiq masiykuna, kaytami yach'anaykillapata munani: Chay runakuna mana allinkunata rurar, prisumashanllapa imaqami mana yanqallachu kasha. Ashwanmi chaynu pasaqta rikar imami Jesucristupiqa kusala achka kriyishallapa, nuqa yach'achikushayrayku. 13Chaqa tukuyla runakuna, chaynulla Roma pwiblupa mantaqnin Cesarta kuytaq gwardyakunamapis, karsilpi kuytamayashanrayku yach'ayan nuqaqami Jesucristupi kriyir yach'achikushayraykula prisuqa kani nir. 14Piru chaynu prisu katiymapismi, wakin kriyiq masinchikkunaqa, masta animakur mana imapaq manchakur imalamapischu ashwan mas yach'achikuq qallarishallapa, imanumi Amitunchik Jesucristupi kriyirlami washakayanqallapa nir. 15Chaqa chiqaptaqami Jesucristupaq yach'achikuqkunaqa achka kanllapa. Piru wakinkunaqami nuqa yach'achikuyashaypaq kusata ch'iqnimar, chaynulla nuqamanta mas kayta munar imala yach'achikunllapa. Nataq wakinkuna-shuypaqami mana imapaq yarpur imachu Jesucristulapaq chiqapta yach'achikunllapa. 16- 17Chaymi paykunaqa Jesucristupaq kusalata llakir ima, paypaq yach'achikunllapa imanu kriyir washakananllapapaq nir. Chaqa paykunaqami yach'anllapa, nuqataqami Dyus kach'amasha, Jesucristulapaq maydiyapis yach'achikunaypaq nir. Piru nuqa yach'achikuyashaypaq ch'iqnimar, chaynulla nuqamanta mas kayta munarla Jesucristupaq yach'achikuqkunaqami, imapipis paykunalapaq yarpunllapa. Chaymi kanan nuqa prisu katiymaqa, imanu tukusha nir ima uchachamanayanllapa. 18Chaymi nishaykillapa: Nuqa yupay Jesucristulapi yarpur yach'achikuyar, manaqa paykuna kusa kani ninanlapaq yach'achikuyarmapismi, nuqataqa mana imalapaqpis llakichimanllapachu. Chaqa chaynumapismi Jesucristullapaq yach'achikuyanllapa. Chaymi ashwan kusa aligri kanaymantaqa, mastaraq aligriyanimapis. 19Chaqa yach'ashanami kani, Jesucristupa Santu Ispiritun yanapamashan, chaynulla qamkuna Taytanchikllapa Dyusman mañakushaykillapaqami, mana yanqallachu kar, ashwan byinniypaq kasha nir. 20Chaymi nuqaqa Tayta Dyuspi kusalata kunfyakani mana pinqaypi kar imachu imatapis karanta rurashaq, rimashaq mana manchakurmapischu nir. Chaynami Jesucristo imanu yanapamashantaqa, kanan kawsanaypaqlla katiy, chaynulla wanunaypaqna katiymapis, tukuyla rikanqallapa. 21Chaymi kanan kawsanaypaqlla katinqa tukuy imatapis Jesucristo munashanlata rurarlla kawsanani. Nataq wanunaypaqna kar-shuypaqa kusala shumaqta kawsaqna riyani. 22Piru allita yarputiyqami, kawsanaypaqraq allinqa kanman. Chaqa kawsayarllaqami, Jesucristullapaq yach'achikutiy mas kriyir achkayayanqallapa. Chaynu katinmi, mana yach'anichu wanunaypaqchu allin, manaqachu kawsanaypaqraq nir. 23Nataq manami yach'anichu mayqanninmi kusa allin kanqa nirqa. Chaqa imanupiqami yarpuchiman allin kanman wanur rir Jesucristuwan pullana kanaypaq. Chaynuqami nuqapaqqa kusala mas allin kanman. 24Piru kriyiq masiykuna, imanupiqami yarpuchiman qamkunarayku kawsanaypaq; chaynuqami mas allitana Jesucristupaqqa intrachishunayllapapaq. 25Chaqa allita yarpurmi yach'ashana kani, manaraq wanuyashaqchu nir. Chaymi nuqaqa mana dijashurllapachu qamkunawanraq kashaq. Chaynuqami waran waran yanapar masta animachishaykillapa. Chayna ashwan qamkunaqa Jesucristupi masna kriyir, kusa aligrilana ima kawsanaykillapapaq. 26Chaynuqami watukushuqllapa shamutiyqa, kusa aligrila kar Jesucristuta kusalata alabankillapamapis. 27Piru allita intrakarmi kaynu kawsankillapa: Imata rurarpismi karanlata rurankillapa Jesucristo munashannula. Chaymi imanupi rikashuqllapa shamur, chaynulla mana shamurpismi uyapanaypaq, qamkunaqashi kusalata shachinakunkillapa, chaynulla tukuynikillapashi uk yarpuyla kar, Jesucristupi kriyishaykillapanulla shachinakur kawsankillapa nir. 28Chaynulla imata rurarpismi chay ch'iqnishuqnikillapamantaqa ama manchakur imachu rurankillapa. Chaqa chaynuqami rurayankillapa maydiyaqa chay ch'iqnishuqnikillapaqa limpu chinqanqa nir yach'ar. Piru qamkuna-shuypaqami Tayta Dyus yanapashutinllapa, washakashana kanaykillapapaq chaynuqa rurayankillapa. 29Chaqa yach'ashanchikllapanu qamkunaqa Jesucristupiqa, manami paypi kriyinaykillapapaqlachu kankillapa. Ashwanmi paypi kriyishaykillaparayku qischakanaykillapapaq imana kankillapa. 30Piru chaynu qischakarmapis manami qamkunalachu qischakayankillapa. Ashwanmi nuqapis chaynulla qischakayani. Chaqa allita yach'ashaykillapanu unaymanta-pacha imanumi qischakaq kani nir, chaynullami kananpis qischakayani.
Copyright
Learn More


text:
1Diospa Santo Espiritunpa nisqanman hinan, qepa tiempokunataqa, Diospi wakin creeqkuna, pantachikuq demoniopa yachachikuyninkunata uyarispanku, Diosmanta cheqaq willakuykunapi manaña creespanku, Diosmanta karunchakunqaku. 2Diosmanta chay karunchakuq runakunaqa, llullakuspa yachachiq ishkay uya runakunata uyarispankun qatikunqaku. Ichaqa chay engañaq runakunaqa mana p'enqakuq qara uya runakunan kanku. 3Hinaspapas chay engañaq runakunaqa, kamachispan prohibinku, runakuna ama casarakunankupaq, hinallataq wakin mikhunakunatapas ama mikhunankupaq. Ichaqa Diosmi llapallan mikhunakunataqa unancharan, Diospi creeq cheqaq kaqta yachaqkuna Diosman graciasta qospa mikhunanchispaq. 4Diospa tukuy imakuna unanchasqanpas allinpunin. Chaymi noqanchisqa Diosman graciasta qospa, imatapas mikhunanchis, mana despreciaspa. 5Chayraykun noqanchisqa imatapas mikhunchis, Diospa palabranpi yachachiwasqanchisman hina. Hinaspapas noqanchisqa imatapas mikhuspanchisqa, primertan Diosman graciasta qonchis, saynapi ima mikhunapas ch'uyanchasqa kananpaq. 6Sichus qan kay yachachikuykunata Jesucristopi creeqkunaman yachachinki chayqa, Jesucristopa allin serviqninmi kanki. Chaykunataqa yachachinayki Diospa palabranta allinta estudiaspan, hinallataq allinta kasukuspa iman, imaynan kawsanaykipaq allinta alimentakushawaq chay hinata. 7Amayá qanqa runakunapa piensasqankuman hina mana valeq cuentokunataqa uyariychu. Chay cuentokunaqa Diosta mana respetaq runakunapa inventasqanmi. Aswanqa Señorninchis Jesucristopi allinta creespa kallpanchakuy, payta qatikunaykipaq. 8Ejerciciota ruwasqanchisqa ashllatan yanapawanchis cuerponchis allin liviano kananpaq. Ichaqa allinta esforzakuspa Señor Jesucristopi masta confiasqanchismi, aswan más allinta yanapawanchis, saynapi kay pachapipas, hinallataq hanaq pacha cielopipas allinta kawsananchispaq. 9Chaymi niykichis, chay yachachisqaykunaqa cheqaqmi. Chayraykun chay yachachisqaykunapi creespa, llapallaykichis kasukunaykichis. 10Diosqa llapallan runakunata salvayta munaspan, paypi llapallan creeq runakunata salvan. Chayraykun ima ñak'ariyña hamuwaqtinchispas, wiñay kawsaq Diospi confiaspa allinta kallpanchakushanchis, saynapi allinta llank'ananchispaq. 11Saynaqa chay nisqaykunatayá llapallanman yachachispa, kamachiy kasukunankupaq. 12Qanqa Jesucristopi llapallan creeqkunapaqyá huk ejemplo kay, rimayniykipi, ruwayniykipi, khuyakuyniykipi, ch'uya sonqo kayniykipi, iñiyniykipi, hinallataq allin kawsayniykipi ima. Saynata kawsaspayá runakunawanqa allinta respetachikuy, saynapi pipas joven kasqaykirayku ama despreciasunaykipaq. 13Qanpa kasqaykiman noqa chayamunaykamayá, Jesucristopi creespa huñunakuq creyentekunaman Bibliata leespa, yachachiy, hinallataq kallpanchay ima. 14Qanqa amayá qonqankichu iglesiapi liderkunaman Dios revelaykuqtin, makinkuta paykuna umaykiman churayuspanku, qanpaq mañapususqaykitaqa. Sayna ruwasqankuwanmi Diosqa atiyninta qosuranki, paypa obranpi allinta llank'anaykipaq. 15Qanqa kay nisqaykunatayá tukuy sonqoykiwan ruwayman churay, hinaspa tiempota qokuy runamasinchiskunaman yachachinaykipaq. Saynata ruwaqtiykin llapallan runakunaqa yachanqaku, Señor Jesucristopi aswan mastaraq sapa p'unchaw creesqaykita, hinallataq Diospa obranpi llank'asqaykitapas. 16Timoteo, qanqa kikiykitayá allinta cuidakuy. Hinallataq allinta piensarispa, imatapas cheqaq kaqta yachachiy. Sayna cheqaqta yachachiqtiykin uyarisuqniykikunaqa kasukuspa salvasqa kanqaku, hinallataqmi qanpas salvasqa kanki (chay cheqaq kaq yachachisqaykipi creesqaykirayku).
Copyright
Learn More


text:
1Ajinallatataj, qankunapis warmis, sapa ujpis qosaykichejwan k'umuykukoj sonqoyoj kaychej. Ajinamanta Diospa Simi Nisqampi mana creejkunapis, warmisninkoj sumaj kawsayninta rikuspa, mana parlasqalla Señorman kutirikunkuman kawsayniykichejta, 2k'umuykukoj kasqaykichejtapis rikusqankurayku. 3K'achita kasqaykichejqa ama jawallamanta k'achanchakuypichu kachun, ama ancha sumajtapuni ñajch'akuywanchu, nitaj qori k'achanchanasta churakuywanchu, nitaj may valorniyoj p'achaswanchu. 4Manachayqa, k'achanchakuyniykichejqa sonqoykichej ukhupi kachun. Chay mana t'ojrayaj k'achanchakoyqa rikuchikun llamp'u sonqoyoj k'acha kaypi. Chayqa Diospa ñawpaqempi may jatumpaj qhawasqa. 5Ñawpa tiempospipis Diospi atienekoj warmisqa ajinata k'achanchakoj kanku, sapa ujpis qosankuman k'umuykukuspa. 6Sarapis Abrahamta kasoj: Wiraqochíy, nispa. Sichus qankuna mana manchachikuspa allin kajta ruwankichej chayqa, rikuchinkichej cheqamanta Saraj ususisnin kasqaykichejta. 7Kikillantataj qosas sapa ujpis warmiykichejwan kawsakuychej, warmi kasqampi yuyaspa. Paykunata sumajpaj qhawaychej, p'akikoj vaso jina kasqankurayku, qankunawan khuska wiñay kawsay herenciayoj kasqankuraykutaj. Ajinaqa Diosmanta mañakusqaykichejpis mana jark'asqachu kanqa. 8Kunanqa tukuyniykichej uj sonqolla kaychej, wajkunapaj sumaj sonqoyoj, hermanospura munanakuspa, khuyakuyniyoj, llamp'u sonqostaj. 9Ama sajramanta sajrallatataj ruwaychejchu, nitaj maldicionmantapis maldicionllatataj kutichiychejchu. Manachayqa bendeciychej, imaraykuchus Diosqa wajyasorqachej bendicionta herenciata jina jap'inaykichejpaj. 10Diosmanta Qhelqasqapi nin: Sichus pipis kawsayninta munakun, sumaj p'unchaykunatataj rikuyta munan chayqa, ama ima sajratapis parlarparillachunchu, simintaj ama llullata parlachunchu. 11Sajra kajmanta t'aqakuchun, allin kajtataj ruwachun. Wajkunawan allin kawsayta mask'achun, chaytataj tukuy sonqo qhatichun. 12Señorpa ñawisnenqa cheqan kawsayniyoj runasta qhawashan, ninrisnimpis paykunaj mañakusqankuta uyarishan. Astawampis Señorqa sajrata ruwajkunaj contrampi kashan. 13Sichus tukuy sonqo allin kajta ruwayta munankichej chayqa, ni pi imanasonqachejchu. 14Sichus cheqanta ruwasqaykichejrayku ñak'arichisqa kankichej chayqa, kusikuyniyojmin kankichej. Chayrayku, ama paykunata manchachikuychejchu, nitaj phutikuychejchu. 15Sonqosniykichejpi Cristota Señorniykichejta jina jatumpaj qhawaychej. Wakichisqapuni kaychej, Diospi atienekuspa imatachus suyakusqaykichejmanta sut'ita kutichinaykichejpaj. Yachayta munajkunaman kutichiychej tapusqankuman jina llamp'u sonqowan, paykunata sumajpaj qhawaspa. 16Mana juchachana kaychej sonqoykichejpa yuyaynimpi. Ajinamanta pikunachus qankunapaj thutunku sajratapis ruwawajchej jina, paykunallataj p'enqachisqa kanqanku, Cristopi allin kawsayniykichejmanta qhasimanta sajrata parlasqankurayku. 17Aswan walej kanman, allinta ruwasqaykichejrayku ñak'arinaykichejqa, Diospa munaynin ajina kajtenqa, manataj sajrata ruwasqaykichejraykuchu. 18Cristopis juchasrayku uj kutillata ñak'arerqa; cheqan kajqa juchasapasrayku wañorqa, Dios Tataman pusanasuykichejpaj. Cheqamanta cuerpompi wañuchisqa karqa, Espiritunejtataj kawsarichisqa karqa. 19Chay Espiritupitaj rispa, presochasqa espiritusman willamorqa. 20Chaykunaqa ñawpa tiempopi mana kasukoj karqanku, maypachachus Diosqa jatun pacienciawan suyasharqa Noé arcata ruwashajtin, chaypacha. Chay arcapitaj pisi runaslla, pusajlla yakunejta salvasqa karqanku. 21Chay yakoqa bautismowan ninakun, chay bautismotaj kunan salvawanchej. Chayqa mana llimphuchanchu cuerpoj ch'ichinta, astawanqa Diospa ñawpaqempi llimphu sonqo yuyayta rikuchin. Salvasqa kankichej Jesucristoj kawsarimpusqannejta. 22Jesucristotaj janaj pachaman riporqa, chaypitaj Diospa pañampi tiyasqa kashan. Chantá tukuy ángeles, kamachejkuna, atiyniyojkuna ima Paypa kamachiynimpi kashanku.
Copyright
Learn More


text:
1Magdala partiman chaycuyaptinmi fariseo y saduceo runacuna aywaycur Jesusta niyargan: “Tayta Diosninsi rasunpaypa cachamushushgayquita musyayänäpä mä ima milagrutapis ruray.” 2Saymi Jesús nergan: “Inti jegashgan höra pucutay garwashtaptin gamcuna niyanqui: ‘Warayga usyangami.’ 3Saynöpis segaypa pucutaraycar pasa waraptin gamcuna niyanqui: ‘Canan junäga tamyangami.’ Saycunata tantyaycarga ¿imanirtä tantyayanquisu Tayta Diosninsi cachamashganta? 4Gamcunaga manami rasunpaypasu Tayta Diosman yäracuyanqui. Saymi pay cachamashganta criyinayquipä milagruta ruranätarä munaycäyanqui. Munayashgayquinöga manami milagruta rurashäsu. Saypa trucanga Tayta Dios juc milagrutarämi ruranga profëta Jonasta pescädupa pachancho caycashganpita yargasimur milagruta rurashganno.” Sayno nisquirmi saypita Jesús aywacorgan. 5Galilea gochata simpaycäyashganchömi Jesuspa discïpuluncuna yarparcuyargan mircapanpä tantata mana apayashganta. 6Saymi Jesús nergan: “Fariseo y saduceo runacunapa levadüranta cuidä chasquicuyanquiman.” 7Sayno niptin discïpuluncuna quiquinpura niyargan: “Tantata mana mircapacamushgansipitami sayno nicämansi.” 8Sayno parlaycäyashganta tantyarmi Jesús nergan: “¡Yäracuyniynag runacuna! ¿Imanirtä parlaycäyanqui tantata mana apayämushgayquipita? Manami tantapitasu parlaycä. 9¿Manacu yarpäyanqui pisga tantalapita pisga waranga (5,000) runacuna micuyänanpä milagruta rurashgäta? ¿Manacu yarpäyanqui pusog tantata say junag ayca canastata shuntayashgayquitapis? 10Saynöpis ¿manacu yarpäyanqui ganchis tantalapita chuscu waranga (4,000) runacuna micuyänanpä milagruta rurashgäta? ¿Manacu yarpäyanqui pusog tantata say junag ayca canastata shuntayashgayquitapis? 11Sayno caycaptenga manami tantapitasu parlaycä. Nogaga parlaycä fariseo y saduceo runacunapa levadüranpita cuidacuyänayquipämi.” 12Levadüraman ituycasilar sayno niptinmi discïpuluncuna tantyayargan fariseucunapa y saduceucunapa yachasicuyninta mana chasquipäyänanpä. 13Cesarea de Filipos distrïtupa caseriuncunaman chaycurmi discïpuluncunata Jesús taporgan: “¿Pï cashgätatä NOGAP Ä runacuna yarpäyan?” nir. 14Sayno tapuptin discïpuluncuna niyargan: “Waquin runacunaga niyan Juan Bautista cashgayquitami. Waquinnami niyan profëta Elías cashgayquita. Waquinnami niyan profëta Jeremías cashgayquita. Y waquinnami niyan maygan profëtapis cawarimush cashgayquita.” 15Sayno niyaptin paycunata Jesús taporgan: “Gamcunaga ¿pï cashgätatä yarpäyanqui?” 16Saymi Simón Pedro nergan: “Gamga Tayta Dios cachamushgan Cristumi canqui, taytay.” 17Saymi Jesús nergan: “Alitami nishcanqui, Jonaspa surin Simón. Sayno ninayquipäga manami runasu tantyasishushcanqui, sinöga ciëlucho caycag Taytämi. 18Gamta në Pedro cashgayquita. Cay rumi jananchömi iglesiäta sharcasishä. Say iglesiataga Satanaspis ni supaycunapis manami vinciyangasu. 19Gamta goycushayqui gloria puncupa llävinpa wawancunata. Saymi cay pasacho lläviptiqui gloriachöpis llävish canga. Cay pasacho quichaptiquega gloriachöpis quichashmi canga.” 20Sayno nircurmi discïpuluncunata Jesús nergan: “Gamcuna pitapis ama wilapäyaysu Tayta Diosninsi cachamushgan Cristo cashgäta.” 21Saypitanami discïpuluncunata Jesús wilapargan Jerusalenman aywaptin Israel mayor runacuna, mandag cüracuna y Moisés guelgashganta yachasegcuna chiquir nacasiyänanpä cayashganta. Saynölami wilapargan wanusiptinpis quimsa junagta cawarimunanpä cashganta. 22Sayno niptinmi jucläman gayaycur Pedro olgutupar nergan: “Tayta Dios cachamushgan Cristo caycarga ¿imanirtä sayno parlaycanqui? Sayno päsashunayquitaga ama cachapaysu.” 23Sayno niptinmi Jesús tantyargan Pedro sayno parlananpä Satanás yarpayta goshganta. Saymi Pedruta Jesús nergan: “¡Naupäpita witicuy, Satanás! Sayno michämashpayquega manami munanquisu Tayta Diosninsi munashganta ruranäta, sinöga yarpashgayquinöla cananta munarmi sapata churapaycämanqui.” 24Nircur discïpuluncunata Jesús nergan: “Pipis discïpulö cayta munarga shongun yarpashganno jusalicur ama cawasunsu. Saypa trucanga imano nacarpis noga munashgänöla imaypis cawasun. 25Noga munashgäno cawananpa trucan quiquin munashganno cawagcunaga in ernuman gaycushmi cayangapä. Ima nacaycho carpis noga munashgäno cawagcunami isanga gloriaman chäyangapä. 26In ernuman gaycush cananpä caycaptenga ¿imapätä välin mayjina rïcu cashganpis? Mayjina rïcu carpis manami rïcu cashgalanwanga salvacionta rantiyangasu. 27Angilnëcunawan y Taytäpa munayninwan NOGA cutimurmi runacuna alita rurayashganpita premiuta goshä y mana alita rurayashganpita juzgashäpä. 28Manarä wanurmi waquinniqui NOGATA ricayämanquipä lapanpäpis munayyog cashgäta.”
Copyright
Learn More


text:
Chakamarka willkachasqa ñawpa suyu
Chakamarka willkachasqa ñawpa suyu (kastilla simipi: Santuario Histórico de Chacamarca) suyuqa amachasqam kachkan, Piruw mama llaqtapi, Hunin suyupi, Hunin pruwinsyapi.
Yuyarina
Allpa saywachi[llamk'apuy | pukyuta llamk'apuy]
Chiriqunuy[llamk'apuy | pukyuta llamk'apuy]
Flora[llamk'apuy | pukyuta llamk'apuy]
Fauna[llamk'apuy | pukyuta llamk'apuy]
- P'isaqa: Nothoprocta pentlandii
- Alqamari: Phalcoboenus megalopterus albogularis
- Liki-liki Vanellus resplendens
Wiñay kawsay[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ www.enjoyperu.com / Chakamarka willkachasqa ñawpa suyu (kastilla simipi)


text:
1Chay qhepata, Jesús ujtawan apostolesninman rikhurispa Tiberias qocha qayllapi, ajinamanta rejsichikorqa. 2Kay apostolesqa tantasqa kasharqanku: Simón Pedro, Tomás, Mellizo nisqa, Galileapi kaj Canamanta Natanael, Zebedeoj churisnin, iskaypiwan. 3Jinapi Simón Pedro paykunata nerqa: Challwasta jap'ej risaj, nispa. Paykunataj nerqanku: Noqaykupis qanwan risqayku, nispa. Rispa, uj boteman wicharerqanku, chay tutantintaj mana uj challwallatapis jap'erqankuchu. 4Sut'iyashajtinña, Jesusqa qocha kantupi rikhurerqa, apostolesnintajrí mana yacharqankuchu Jesús kasqanta. 5Jesusqa paykunaman nerqa: Wawitasníy, imallapis kapusunkichejchu mikhunapaj? nispa. Paykunataj nerqanku: Mana kapuwaykuchu, nispa. 6Jesús nillarqataj paykunaman: Ch'ipata botej pañannejman choqaykuychej; chaypi jap'inkichej, nispa. Jinata choqaytawan, ch'ipata mana orqhoyta aterqankuchu may ashkha challwas kasqanrayku. 7Chaypacha Jesuspa munasqa yachachisqanqa Pedrota nerqa: Jaqayqa Señor, nispa. Simón Pedrotaj, Señor kasqanta nejta uyarispa, pata p'achanta churaykukorqa, imaraykuchus q'alalla kasharqa, qochamantaj phinkiykorqa. 8Wakin apostolestaj botepi jamorqanku, ch'ipa junt'a challwasta apamuspa, imaraykuchus ch'aki jallp'amanqa pachaj metros jinallaña karqa. 9Chantá jallp'aman urayk'uspa, rikorqanku nina brasasta, chay patapitaj uj challwata, t'antatawan churasqata. 10Jesustaj paykunata nerqa: Wakin challwasta apamuychej, kunan jap'isqaykichejmanta, nispa. 11Simón Pedroqa boteman wicharispa, jallp'aman ch'ipata orqhorqa, jatuchaj challwaswan junt'ata. Chaypitaj pachaj phishqa chunka kinsayoj challwas karqanku. Chay chhika challwaswampis ch'ipaqa mana llik'ikusqachu. 12Jesustaj yachachisqasninta nerqa: Jamuychej mikhurikuychej, ari, nispa. Mana mayqenninkupis taporqankuchu: Pitaj kanki? nispa. Yachallarqanku Señorpuni kasqanta. 13Jesustaj paykunaman qayllaytawan, t'antata oqharispa jaywarqa, jinallatataj challwatapis. 14Kaywanqa kinsa kutiña karqa, Jesús wañusqasmanta kawsarimpuytawan, apostolesninman rikhurisqan. 15Mikhuyta tukusqankutawan, Jesús nerqa Simón Pedrota: Jonaspa churin Simón, munakuwankichu kaykunamanta astawan? nispa. Pedrotaj kuticherqa: Arí Señor, Qan yachanki munakususqayta, nispa. Jesustaj nerqa: Corderosniyta michipuway, nispa. 16Jesús ujtawan Pedrota taporqa: Jonaspa churin Simón, munakuwankichu? nispa. Pedrotaj kuticherqa: Arí Señor, Qan yachanki munakususqayta, nispa. Jesús nillarqataj: Ovejasniyta michipuway, nispa. 17Ujtawampis Jesús tapullarqataj: Jonaspa churin Simón, munakuwankichu? nispa. Pedrotaj llakiywan oqharichikorqa, kinsa kutikama: Munakuwankichu? nisqanmanta. Chantá kuticherqa: Señor, Qan tukuy imata yachanki; munakususqaytapis yachallankitaj, nispa. Jesustaj payta nerqa: Ovejasniyta michipuway. 18Cheqatapuni niyki: Waynallaraj kashaspaqa, chumpillikoj kanki, munayniykiman jinataj purej kanki. Machuña kaspatajrí, makisniykita aysarinki, wajtaj chumpichisonqa, maymanchus mana munasqaykimantaj pusasonqa. 19Chayta nispa, Jesusqa sut'inchasharqa ima wañuywanchus Pedroqa Diosta jatunchanan kasqanta. Chayta niytawan, nillarqataj: Qhepayta jamuy, nispa. 20Jinapi Pedro qhepaman kutirikuspa, rikorqa Jesuspa munasqa yachachisqanta jamushajta. Payllataj cenapi Jesusman atiykukuspa, tapusqa: Pitaj jap'ichisonqa? nispa. 21Pedrotaj chay yachachisqata rikuspa, Jesusta nerqa: Señor, paywanrí, imataj kanqa? nispa. 22Jesús kuticherqa: Sichus munani kutimunaykama pay qhepakunanta chayqa, imá dakusunki qanmanri? Qanqa qhepayta jamuy, nispa. 23Chay nisqaqa hermanos ukhupi willakorqa jaqay yachachisqa mana wañunan kasqanta. Jesusqa mana nisqachu: Mana wañonqachu, nispaqa. Astawanqa nisqa: Sichus munani kutimunaykama qhepakunanta chayqa, imá dakusunki qanmanri? nispa. 24Chay yachachisqa chay imasta willarqa, qhelqarqataj. Yachanchejtaj willasqasnenqa cheqapuni kasqanta. 25Jesuspa ruwasqasnenqa aswan ashkharaj tiyan. Chaykunachus ujmanta uj qhelqakunman chayqa, yuyani tukuynin kay pacha mana wakinmanchu chay qhelqasqa librosta churanapaj.
Copyright
Learn More


text:
1Hinaqtinmi Pabloqa umalli runakunata allinta qhawaykuspa nirqan: –Wawqeykuna, ñoqaqa ch'uya sonqoywanmi Diospa qayllanpi kay p'unchaykama kawsani, nispa. 2Chaymi uma sacerdote Ananiasqa Pabloq ladonpi kaqkunata kamachirqan siminpi ch'aqlanankupaq. 3Hinan Pabloqa payta nirqan: –¡Yaw, iskay uya, qantaqa Diosñataqmi ch'aqlasunki! ¿Kamachikuy simiman hina juzgawanaykipaq tiyashaspaykichu kamachikuy simi contra kamachishanki ch'aqlawanankupaq? nispa. 4Qayllanpi sayashaqkunataq nirqanku: –¿Chay hinatachu Diospa uma sacerdotenta k'aminki? nispa. 5Pablotaq nirqan: –Wawqeykuna, manan yacharqanichu uma sacerdote kasqantaqa. Diospa Simin Qelqan nin: “Llaqtaykipi kamachikuqmantaqa aman mana allintaqa rimankichu”, nispa. 6Pabloqa wakin saduceokuna wakintaq fariseokuna kasqanta reparaspanmi umalli runakunaq huñunakuyninpi kunkayoqta nirqan: –Wawqeykuna, ñoqaqa fariseon kani, fariseoq churin. Wañusqakunaq kawsarimpunanta suyakusqay hawan ñoqaqa juzgasqa kashani, nispa. 7Chay hinata niqtinmi, fariseokunaqa saduceokunawan churanakuyta qallarirqanku, hinan huñunakuyqa t'aqanasqa karqan. 8Saduceokunaqa ninkun: Manan kawsarimpuypas, angelpas, espiritupas kanchu, nispa. Fariseokunan ichaqa: Chaykunaqa kanmi, ninku. 9Sinchi qapariy kaqtinmi fariseokuna t'aqamanta kamachikuy simita wakin yachachiqkuna sayarispa churapakurqanku: –Kay runapiqa manan ima mana allintapas tariykuchu. Espiritupaschá angelpaschá paytaqa rimaykun, nispa. 10Sinchi churanakuy kaqtintaq comandanteqa, Pablota llik'irqarinankuta manchakuspa kamachikurqan soldadokuna uraykamuspa, chawpinkumanta Pablota usqhaylla qechurqospa cuartelman apaykunankupaq. 11Qhepantin tutataq Señorqa Pabloman rikhurispa nirqan: –¡Kallpachakuy Pablo! Imaynan Jerusalén llaqtapi ñoqamanta willakurqanki, ahinallatataqmi Roma llaqtapipas willallankitaq, nispa. 12Qhepantin p'unchaytaq wakin judío runakunaqa huñunakuspa jurarqanku: –Pablota wañuchinanchiskama ama mikhusunpaschu ukyasunpaschu, nispa. 13Chay juramento ruwaqkunan karqan tawa chunka kurak. 14Paykunan sacerdote umallikunaman kurak runakunamanwan rispa nirqanku: –Ñoqaykuqa juramuykun Pablota wañuchinaykukama mana imatapas mallinaykupaq. 15Kunanqa, qankuna umalli runakunapiwan comandantemanta mañachimuychis paqarin qankunaman Pablota pusachimunanpaq, paymanta aswan sut'ita imatapas yachayta munaq tukuspallaykichis, ñoqaykutaq manaraq pay chayamushaqtin wañuchinaykupaq makillaña suyashasaqku, nispa. 16Ichaqa Pabloq pananpa churinmi rimanakusqankuta uyarirqan, hinaspan cuartelman haykuspa Pabloman willamurqan. 17Chaymi Pabloqa capitankunamanta hukninta waqyarispa nirqan: –Kay waynachata comandanteman pusaripuway, huk willakuymi willamunan kashan, nispa. 18Hinan payqa waynachata comandanteman pusaykuspa nirqan: –Kaypi preso kashaq Pablon waqyariwaspa valekamuwan kay waynachata qanman pusamunaypaq, huk willakuyta willanasuykipaq, nispa. 19Comandantetaq makinmanta hap'iykuspa wakllaman pusarispa waynachata tapurqan: –¿Imatan willawanki? nispa. 20Chaymi waynachaqa nirqan: –Judío runakunan rimanakushanku: Paqarin comandanteta valekusun Pablota umalli runakunaq huñunakuyninman pusananpaq paymanta aswan sut'itapuni imatapas yachaq tukuspalla, nispanku. 21Ichaqa aman paykunata creenkichu, paykunamantaqa tawa chunka kurak hina qharikunan Pablota suyapashanku. Chay runakunan juranku payta wañuchinankukama mana mikhunankupaq, mana ukyanankupaq. Chaymi kunan listollaña kashanku, chay hinatapuni kamachinaykita suyaspanku, nispa. 22Hinaqtinmi comandanteqa waynachata kachapuspa kamachirqan: –Kay willawasqaykitaqa aman pimanpas rimarinkichu, nispa. 23Hinan comandanteqa iskay capitanninta waqyaspa kamachirqan: Iskay pachak chakillapi puriq soldadokunata, qanchis chunka caballería soldadokunata, iskay pachaktataq lanzakunayoqta alistamuychis, las nueve horas tutata Cesarea llaqtaman rinaykichispaq. 24Hinallataq caballokunatapas alistamuychis, Pablota sillaykachispa kamachikuq Felixman allin waqaychasqata apanaykichispaq, nispa. 25Hinaspan kay hina cartata paykunawan apachirqan: 26Ñoqa Claudio Lisiasmi, qan ancha respetasqa kamachikuq Felixta napaykamuyki. 27Kay qharitan judío runakuna hap'irqanku, hinaspan wañuchinankupaqña kashaqtinku, soldadoykunawan qechuchirqani Roma suyu runa kasqanta yachaspa. 28Imamantachus payta huchachasqankuta yachayta munaspaymi judío umalli runakunaq huñunakuyninman pusarqani, 29hinaspan yachamurqani paykunaq kamachikuy siminku contra ruwasqallanmanta payta huchachasqankuta, ichaqa manan ima huchatapas paypiqa tarirqanichu, wañunanpaq hinapas carcelpi kananpaq hinapas. 30Chaywanpas Pablota wañuchinankupaq judío runakunaq rimanakusqankuta yacharqospaymi qanman payta apachimushayki. Payta huchachaqkunatapas kamachillanitaq imapas contranpi kaqtinqa qayllaykipiña uyanpi ninankupaq, nispa. 31Hinan soldadokunaqa kamachisqaman hina tutalla Antípatris llaqtaman Pablota pusarqanku. 32Qhepantin p'unchaytaq chakipi puriq soldadokunaqa cuartelman kutipurqanku, caballería soldadokunallaña Pablowan rirqanku. 33Cesarea llaqtaman chayaspankutaq kamachikuq Felixman carta apasqankuta qospa Pablotapas qayllanman pusaykurqanku. 34Kamachikuq Felixtaq cartata leespa Pablota tapurqan may provinciamantachus kasqanta. Cilicia provinciamanta kasqanta yachaspataq 35nirqan: –Huchachaqniykikuna chayamuqtinña uyarisqayki, nispa. Hinaspan rey Herodespa kamachikunan wasipi wisq'amunankupaq kamachikurqan.
Copyright
Learn More


text:
Apocalipsis 2Mushuj Testamento Diospaj Shimi (MTDS)
Éfeso pueblopi tandanacuj crijcunaman quillcashcami
2 Efesopi tandanacushca crijcunapaj angelman quillcai:
Chai canchis luźerocunata alli lado maquipi Charicujca, canchis curi candelerocunapaj chaupipi Puricujca cashnami nin: 2 “Ñucaca, can tucui imalla ruracujtapish, shaicuita imallata ruracujtapish, mana p'iñarij alli shungu cajtapish yachanimi. Shinallataj millaicunata can mana ricunachishcatapish yachanimi. ‘Huillagrichun mingashcacunami canchij’ nijcuna imalla ruracushcata ricushpaca, llullacunalla cashcatami ricushcangui. Chaitapish yachanimi. 3 Canca, achca llaquicuna shamujpipish, mana p'iñarishpa alli shunguhuan aparcanguillami. Ñucata c'uyashcamantaca, shaicuita imata ruracushpapish, mana shaicushpa saquircanguichu.
4 Chashna cajpipish, canpica caitamari mana allita ricuni: Ña mana punta c'uyaita shina charinguichu. 5 Chaimanta cunanca, maimanta urmashcata yuyarishpa cutiri. Callaripi rurashca shinallataj rurashpa cati. Mana Diospajman cutirijpica, utca cambajman shamushpa, cambaj candelerotaca pai tiyacunmanta anchuchishami. 6 Chashna cashpapish, nicolaitacuna millaita rurashcata millanachishpaca, allitamari ruracungui. Ñucapish paicuna ruracushcataca millanimi.
7 Maijanpish rinrinta charijca, crij tandanacushcacunaman Diospaj Espíritu huillacujta uyachun. Millaita mishajmanca, ñucaca Taita Diospaj Paraíso chaupipi caj, causaita cuj yuramantamari carasha” ninmi.
nishpa quillcai.
Esmirna pueblopi tandanacuj crijcunaman quillcashcami
8 Esmirnapi tandanacushca crijcunapaj angelmanpish quillcai:
Callarichijpish, Tucurichijpish, huañushpapish Causarijca, cashnami nin: 9 “Ñucaca, can imalla ruracushcatapish, llaquicunata apacushcatapish, huajcha cashcatapish yachanimi. ¡Chashna cashpapish, canca achcata charijmari cangui! ‘Judiocunami canchij’ nijcuna ñucata c'amishcatapish yachanimi. Paicunaca, mana judiocunatajchu, ashtahuanpish Satanaspaj tandanacuna huasillamari. 10 Ama manchaichu, sinchi llaquimi shamugrin. Cancunapuramanta maijancunataca, ima shina catijta ricungapajmi, diabloca preźu churachinga. Chunga punllacunatami, chashna tucui laya llaquichingacuna. ¡Cancunaca huañungacama, ñucataca alli caźushpa caticuichijlla! Chashna catijpica, causaita charishcata ricuchij coronatami cusha.
11 Rinrinta charijca, crij tandanacushcacunaman Diospaj Espíritu huillacujta uyachun. Millaita mishajtaca, q'uipa huañuica imata mana rurai tucungachu” ninmi.
nishpa quillcai.
Pérgamo pueblopi tandanacuj crijcunaman quillcashcami
12 Pergamopi tandanacushca crijcunapaj angelman quillcai:
Chai ishqui filoyuj, puntasapa espadata charicujca, cashnami nin: 13 “Can imata ruracujtapish, maipi causacujtapish yachanimi. Satanás mandacun pueblopimari causacungui. Shina cashpapish ñucataca, ña mana catisha mana nishcanguichu, ñucamanta huillanatapish manataj saquishcanguichu. Satanás mandacun pueblopitaj ñucamanta huillanata alli pajtachij, cancunapura Antipasta huañuchishca punllacunapish manataj mancharcanguichijchu.
14 Shina cajpipish, cantaca asha juchachinata charinimari: Balaam shuti runa yachachishcata mana saquisha nijcunatamari charicunguiraj. Balaamca, israelcunata pandachingapajmi Balac runataca, rurashcalla dioscunaman cushca aichata paicunaman carachunpish, inquitashpa huainayachichunpish yachachishca. 15 Nicolaitacuna yachachishcata mana saquisha nijcunatapishmari charicunguiraj. Paicuna ima shina yachachishcataca, ñucataca millanayanmi. 16 Cutirishpa, chaicunataca saqui. Can mana cutirijpica, cambajman ña utca shamushpami, ñuca shimimanta llujshij espadahuan paicunahuanca macanacusha.
17 Rinrinta charijca, crij tandanacushcacunaman Diospaj Espíritu huillacujta uyachun: Millaita mishajmanca, pacashca tiyacuj maná shuti micunatami carasha. Shinallataj uchilla yuraj rumitapish cushami. Chai rumipica, pi mana yachashca mushuj shutita quillcashpami cusha. Chai shutitaca, chai rumita chasquijllami yachanga” ninmi.
nishpa quillcai.
Tiatira pueblopi tandanacuj crijcunaman quillcashcami
18 Tiatirapi tandanacushca crijcunapaj angelmanpish quillcai:
Diospaj Churi, nina lunyacuj shina ñahuiyuj, achij nicujta llambuyachishca bronceman rijchaj chaquicunayujca, cashnami nin: 19 “Ñucaca, can imallata ruracushcata, c'uyaj cashcata, alli crij cashcata, ima shina servishcata, mana p'iñarij cashcatapish rijsinimi. Shinallataj cunanca, callaripi ruracushcatapish yalli allita ruracushcatapish yachanimi.
20 Shina cajpipish, cantaca asha juchachinata charinimi: Jezabel mana allita yachachicujpipish, canca mana jarcashpa, saquishcanguillamari. Chai huarmica, ‘Dios ima nishcata huillajmi cani’ nishpami, ñucata servijcunataca umacun. Paica, huainata charichunlla, rurashcalla dioscunaman cushca aichatapish micuchunlla nishpami yachachishpa inquitacun. 21 Ñucaca, chai huarmitaca, cutirichun nishpami shuyacurcani. Ashtahuanpish huainata charinataca, mana saquisha ninchu, manataj cutirinchu. 22 Chaimantami cunanca, jatun nanaihuan siricuchun camapi shitani. Chai huarmihuan huainayajcunatapish, paihuan mana allita ruracushcamanta manataj cutirijpica, jatuntami llaquichisha. 23 Chai huarmipaj huahuacunatapish huañuchishami. Chashna rurajpimi, tucui crij tandanacushcacuna ñucataca, shungupi ima tiyacujta, imata yuyacujta yachangacuna. Ñucami cancunamanca, tucuicunaman imalla rurashcacunamanta cuna cashcata cusha. 24 Tiatirapi causacujcuna, cancunamanta maijancunaca chai mana allita yachachishcataca, mana caticunguichijchu. ‘Satanasmanta jatunta yachanami’ nishpa paicuna yachachishcata mana catishpaca, allitami ruranguichij. Chaimanta cancunataca, ima shujtajta rurachun mana mandanichu. 25 Shina cajpica, cancuna chashna alli caticushcataca, ñuca shamungacama chashnallataj catiracuichijlla.
26 Millaita mishashpa, tucuringacama ñuca rurachun nishcata caźujtaca llajtacunata, mandaj cachunmi churasha. 27 Paimanca Ñuca Yaya, Mandaj cachun ñucata churashca shinallatajmi, llajtacunata mandachun cusha.
‘Paimi, fierro varahuan mandanga,
allpa mangata shinami ñutunga.’
28 Paimanca, pacaripi llujshij luźerotapish cushami. 29 Rinrinta charijca, crij tandanacushcacunaman Diospaj Espíritu huillacujta uyachun” ninmi.
nishpa quillcai.


text:
1Chaymanta fariseo runakunawan Moisespa killkadunta yachachikukkuna Jerusalen llaktamanta rishpankuna Jesusta tapurkansapa: 2—¿Imapatí disipuluykikuna mana ruransapa ñawpa awilunchikunapa amañashkankunata? ¿Imapatí paykunaka makinkunata mana allita mayllashpankuna mikunsapa? 3Chaypina Jesuska tapurkansapa: —¿Imapatí kankuna Tata Diospa munananta mana rurashpa ñawpa awiluykichipa amañashkankunallata rurankichi? 4Tata Diosmi rimarkan: “Tataykita mamaykita allita kuyashpa kawsaychi.” Chaymanta rimarkan: “Ichara suk runa tatanta mamanta sukaman chiknishpa maldisinman. Chay maldisikuk runataka awtoridarkuna wañuchichinankuna tiyan.” 5Chashna Tata Dios rimaptinpish kankuna chikan layatana yachachikuykankichi. Yachachikunkichi atipanaykichita mamaykichita tataykichita willayta: “Kankunata yanapanayni kullkita Tata Diostami kushkani. Chayrayku manana tiyawannachu kankunata yanapanaynipa.” 6Chashna rimashpaykichika rimaykankichi tataykichita mamaykichita mana yanapaptikichipish mana nimananchu. Yachachikuykankichi Tata Dios kamachikushkan mana alli kananta. Tata Diosta mana kasushpaykichi ñawpa awiluykichi amañashkankunallata ruraykankichi. 7Chaymanta Jesuska chay fariseokunata willarkansapa: —Tukuy kankuna allipi tukushpa llulla likidu kankichi. Kankunapa ñawpa yachachikuk Isaiyas killkarkan: 8“Kay runakuna mishkik shimi tukushpa kuyawansapa. Mana tukuy shunkuchu kuyawansapa. 9Runakunapa yachachikunanllata yachachikunsapa. Llullakushpa kuyawakshina tantanakushpankunapish mana kushichiwansapachu.” 10Chashna willashpa Jesuska tukuy chay runakunata ladunman kayashpankuna willarkansapa: —Mash uyariwaychi allita entiendinaykichipa: 11Imatapish kaptin mikushpaykichi mana uchallikunkichichu. Mana allita rimashpaykichi chaypimi esika uchallikunkichi. 12Chaypina ñukaykuna Jesusta ladunchashpaynikuna willarkanisapa: —¿Yachankichu fariseo runakuna chay yachachikushkaykita uyarishpankuna sukaman piñakushkankunata? 13Chaypina Jesuska ayniwarkansapa: —Chay fariseo runakuna Tata Diospa rimananta yachachikuykashpa aypa amañashkankunatapish yachachikunsapa. Sielupi kawsak Tataynika mana alli kiwata sapintinta tirakshina chay runakunapa mana alli yachachikushkanta kulluchinan tiyan. 14Ama llakiychichu chay fariseokuna piñakuptinkuna. Paykunaka Tata Diospa kamachikunankunata mana allita entiendishpankuna mana yachak runakunata pantachichinsapa. Paykunaka mana kawakuk runakunashina kashpankuna mana kawakukmasinkunata pushashpa ishkantin uchkupi urmanmansapa. 15Chaymanta Pedruka Jesusta willarkan: —Chay yachachiwashkaykisapata ashwan allita entiendichiwaysapa. 16Chaypina Jesuska willarkan: —¿Ariya kankunapish manarachu entiendinkichira? 17Tukuy laya mikuna shiminchita yaykushpa wiksanchiman rin. Chaymanta letrinaman rin. Imatapish kaptin mikushpa manami uchallikunchichu. 18Tukuy runa mana allita yuyaykushpa mana allita rimashpa uchallikun. 19Tukuy runa shunkunpi mana allita yuyaykushpa chayta ruran. Chayta yuyashpa runamasinta wañuchin, chikan warmiwan uchallikun. Suk wayna suk shipashwan manara kasarashpara uchallikunsapa. Chaymanta suwakun, llullachikun, runamasinta chiknishpa piñachin. 20Suk runa chay mana allikunata rurashpa uchallikun. Mana makinta mayllashpa mikushpa manami uchallikunchu. 21Jesuska chay llaktamanta rirkan Tiro llaktaman Sidon llaktaman. 22Chaypina suk warmi payta laduncharkan. Chay warmika kananea kashpa mana judiyachu karkan. Payka sinchita rimashpa Jesusta roygarkan: —Señor, ñawpa kamachikuk Davidpa mirakninmi kanki. Llakichiwashpa shipashninita alliyachipay. Shipashninita supay sukaman turbachishpa unkuchin. 23Chashna chay warmi sukaman willaptinpish Jesuska mana nimata aynirkanchu. Chaypina ñukaykuna Jesusta ladunchashpaynikuna roygarkanisapa: —Señor, kay warmita ashuchiy. Payka sukaman kaparikushpa katiwaykanchisapa. 24Chaypina Jesuska chay warmita willarkan: —Tata Dioska kachamuwashka israel llaktamasinikunallata yanapanaynipasapa. Paykunaka iden chinkadu ovejakunashina kawsaykansapa. 25Chayta uyarishpa chay warmika Jesuspa ñawpakninpi kunkurikushpa willarkan: —Señor, yanapaway. 26Chashna chay warmi willaptin Jesuska willarkan: —Manarapish ni pita chikan llaktakunamanta alliyachishpaynira judiyumasinikunatara yanapanayni tiyan. Mana allichu suk runa wambrankunata panta kichushpa allkukunata karananpa. 27Chashna Jesus willaptin chay warmika willarkan: —Ariya Señor, wambrakuna mesapi mikuptinkuna mesamanta puchudukuna urmaptin allkukunapish mikunsapa. Ñuka allkushina kaptinipish yanapaway. 28Chaypina Jesuska willarkan: —Tukuy shunku kreyiwashkaykirayku shipashnikita alliyachini. Chay oramantapacha shipashnin sanuna karkan. 29Chaymanta chay llaktakunamanta llukshishpa Jesuska ñukaykunawan rirkan Galilea kocha mañanman. Chaypina suk urku sawanman rishpa tiyarirkan. 30Chay urkupi kaptinikuna aypa runakuna tukuy laya unkuyuk runakunata pushashpankuna shamurkansapa. Jesuspa ñawpakninpi churarkansapa mana puriy atipakkunata, mana kawakukkunata, mana rimakuy atipakkunata, wakllidu makiyukkunata, rikchak laya unkuyukkunata. Chaypina Jesuska tukuy chay unkudu runakunata alliyachirkansapa. 31Chashna alliyachiptinkuna mana rimakuy atipakkuna allitana rimakurkansapa. Wakllidu makiyukkuna alliyarkansapa. Mana puriy atipakkuna allitana purirkansapa. Mana kawakukkuna allitana kawakurkansapa. Jesus tukuy paykunata alliyachishkanta kawashpankuna chay runakuna israel runakunapa Tata Diosninta sukaman alabarkansapa. 32Chaymanta Jesus ñukaykunata kayawashpankuna willawarkansapa: —Sukaman kay runakunata llakichinisapa. Ñami kimsa diyatana ñukawan kashpankuna tukuy mikunankunata tukuchashkasapa. Mana willanayanichu wasinkunaman kutinankunapa. Ichará mana mikushpa rishpankuna ñanpi shaykunmansapa. 33Chaypina ñukaykunaka Jesusta willarkanisapa: —Kaypika manami niman suk runa kawsanchu. Manami kay chunllapika nima mikunata tarishunchisapachu kay aypa runakunata karananchikunapa. 34Chashna willaptinikuna Jesuska tapuwarkansapa: —¿Mashna pannikichití tiyan? Ñukaykuna aynirkanisapa: —Kanchis pan challwillukunapish tiyawansapa. 35Chaypina Jesuska tukuy chay runakunata willarkansapa allpapi tiyarinankunapa. 36Tiyariptinkuna chay kanchis pankunata chay challwillukunata apishpa Tata Diosta agradesirkan. Chaymanta chay pankunata chay challwillukunata ñukaykunata kuwarkansapa. Ñukaykuna chay runakunata kararkanisapa. 37Karaptinikuna mikurkansapa saksanankunakaman. Chaymanta puchushkankunata kanchis sestu untata tantachirkanisapa. 38Chay mikuk ullkukuna chusku waranka karkansapa. Warmikunata wambrakunata mana yuparkanisapachu. 39Chaymanta mikushkankunawasha Jesuska tukuy runakunata willarkansapa wasinkunaman kutinankunapa. Riptinkuna Jesuska ñukaykunawan rirkan suk kanowapi Magadan partiman.
Copyright
Learn More


text:
1Jesusmi Capernaum llaqtamanta lloqsispan rirqa Judea lawman rirqataqmi Jordan Mayupa waklawninmanpas. Chaypim llapa runakuna kaqlla huñunakuyta qallaykurqaku hinaptinmi Jesus yachachirqa hina rurananman hina. 2Chaymi wakin fariseokuna Jesusman asuykurqaku tapukuykunawan pantarachinankupaq, paykunam tapurqaku: —¿Diosqa leyninpi permitinchu casado runa warminmanta rakikunanta? —nispa. 3Payñataqmi tapurqa: —¿Imatataq Moisesqa kamachisurqankichik? —nispa. 4Paykunam contestarqa: —Moisesqa permitirqam papelta ruraykuspa warminmanta rakikunanpaq. 5Jesusñataqmi nirqa: —Chaynataqa kamachirqa rumi sonqo kaptikichikmi. 6Qallariyninpi “Dios llapa imata unanchaspanqa qaritawan warmitam rurarqa. 7Chayraykum qariqa tayta-mamanta saqespa hukllawakunqa warminmanña 8chaymi iskayninku huk runa hinallaña kanqaku.” Chaynaqa manam kanku iskayñachu aswanqa hukllañam. 9Chayraykum runaqa mana rakinmanchu Diospa kuskanchasqantaqa —nispa. 10Wasipiña kachkaptinkum Jesuspa discipulonkuna huktawan tapurqaku chay rimasqankumanta. 11Jesusmi paykunata nirqa: —Warminmanta rakikuruspan huk warmiwan casarakuq runaqa huchallikunmi punta kaq warminpa contranpi. 12Warmipas huchallikuntaqmi qosanmanta rakikuruspan huk qariwan casarakuspanqa. 13Wawakunatam pusamurqaku Jesus llachpaykunanpaq. Discipulonkunañataqmi qaqcharqa chay wawakuna pusamuqkunata. 14Jesusmi harkakusqankuta rikururqa chaymi piñakuspan nirqa: —Ama harkaychikchu wawakuna ñoqaman hamunanta, kay wawakuna hina kaqkunapaqmi Diospa munaychakusqanqa. 15Cheqaptam nikichik, pipas wawakuna hina Diospa munaychakusqanta mana chaskispaqa manapunim chaymanqa yaykunqachu. 16Kaynata nispanmi Jesus wawakunata marqariykurqa, paykunapa hawanman makinta churaykuspanmi paykunata bendecirqa. 17Jesus richkaptinmi hamurqa huk runa kallpastin, paymi qonqorakuykuspan nirqa: —Allin yachachikuq ¿imatataq rurasaq wiñay kawsanaypaq? —nispa. 18Jesusmi nirqa: —¿Imanasqataq “allin yachachikuq” niwanki? Diosllam allinqa. 19Qamqa yachankim Diospa kamachikuyninkunata. Chay kamachikuykunam nin: “Amam hukwanqa pierdekunkichu, amam pitapas wañuchinkichu, amam suwakunkichu, amam pimantapas llullataqa rimankichu, amam engañankichu, tayta-mamaykita respetay” nispa. 20Hinaptinmi chay runañataq nirqa: —Yachachikuq, warma kasqaymantaraqmi chaykunataqa kasukurqani —nispa. 21Hinaptinmi Jesus kuyakuywan qawarispan payta nirqa: —Chaywanpas kayraqmi faltasunki, rispaykiyá rantikaramuy tukuy kapuqnikita, hinaspayá chay qollqeta wakchakunaman qoykariy chaynapim hanaq pachapi kapuqnikikuna kanqa, chaymanta kutimuspañam ñoqawan rinki. 22Runam chayta uyariruspan achka kapuqniyoq kasqanrayku llumpayta hukmanyaruspan llakisqallaña pasakurqa. 23Jesusñataqmi muyuriqninpi runakunata qawarispan discipulonkunata nirqa: —Mayna sasatam apu runakunaqa yaykunqa Diospa munaychakusqanmanqa —nispa. 24Discipulonkunam kayta uyariruspanku admirakurqaku. Chaymi Jesus huktawan nirqa: —Kuyasqay qarikuna ¡mayna-mayna sasatam qori-qollqenkupi hapipakuq runakunaqa Diospa munaychakusqanman yaykunqaku! 25Apu runa Diospa munaychakusqanman yaykunanmantaqa camelloch yaqapas agujapa rinrinta usturunman —nispa. 26Kayta uyariruspankum discipulokuna aswanraq admirakuspa tapunakurqaku: —Hinaptinqa ¿pitaq salvakuytaqa atinman? —nispa. 27Jesusñataqmi paykunata qawarispan nirqa: —Runakunaqa manam atinmanchu, Diosllam atinmanqa. Diospaqa tukuymi atinallan —nispa. 28Hinaptinmi Pedroñataq nirqa: —Ñoqaykuqa tukuy imata saqeruspam qanwan purichkaniku —nispa. 29Hinaptinmi Jesusñataq nirqa: —Cheqaptapunim nikichik, pipas ñoqarayku hinaspa Diosmanta allin noticiarayku saqenqa wasinta, wawqe-paninkunata, turi-ñañankunata otaq tayta-mamanta, warminta, churinkunata, chakrankunata 30hinaspaqa chaskinqam kay tiempopi pachak kuti masta wasikunata, wawqekunata, panikunata, turi-ñañakunata, tayta-mamakunata, churikunata hinaspa chakrakunata, chaskinqamá cheqnisqaña kaspapas, hamuq tiempopiñataqmi wiñaypaq kawsanqa. 31Ichaqa ancha reqsisqa kaqkunamantam achkaq kanqaku pisi reqsisqaña, pisi reqsisqa kaqkunamantañataqmi achkaq ancha reqsisqaña kanqaku. 32Jerusalenman riptinkum Jesus discipulonkunapa puntanta rirqa. Chaymi admirakurqaku mana manchakuspan riptin, paykunañataqmi mancharisqallaña qatirqaku. Chayraykum Jesus chunka iskaynintin discipulonkunata huklawman qayaykuspa imam pasananmanta willayta qallaykurqa: 33—Jerusalen llaqtamanmi richkanchik, chaypim Diosmanta Hamuq Runa entregasqa kasaq sacerdotekunapa jefenkunamanwan Diospa leynin yachachiqkunaman, paykunam wañunaypaq sentenciawaspanku mana castanchik kaq runakunaman entregawanqaku. 34Burlakuwaspankum azotewanqaku hinaspa toqapayawanqaku chaymantam wañurachiwanqaku aswanqa kimsa punchawmantam kawsarimusaq. 35Zebedeopa churin Jacobowan Juanmi Jesusman asuykuspanku nirqaku: —Yachachikuq, anri niykuwayku kay mañakusqaykuta —nispa. 36Chaymi Jesus tapurqa: —¿Imatataq munankichik qamkunapaq ruranayta? —nispa. 37Hinaptinmi paykunañataq nirqaku: —Munaychakuspaykiqa tiyaykachiwaykuyá hukniykuta alleq lawnikipi, hukniykutañataq ichoq lawnikipi —nispa. 38Chaymi Jesusñataq nirqa: —Manam yachankichikchu imam mañakusqaykichiktaqa. Nisqaypi hinam ñoqaqa ñakarisaq. ¿Atiwaqchikchu ñoqa hina ñakariyta? ¿Atiwaqchikchu ñoqa hina wañuyta? —nispa. 39Chaymi paykunañataq nirqa: —Arí, atisaqkum —nispa. Jesusñataqmi nirqa: —Arí, cheqaptapunim qamkunaqa ñoqa hina ñakarinkichik hinaspa ñoqa hina wañunkichik. 40Aswanqa alleq lawniypi otaq ichoq lawniypi tiyaykuyqa manam ñoqallamantachu, chayqa kachkan akllasqakunapaqmi —nispa. 41Wakin chunkantin discipulonkunam chayta uyariruspanku Jacobopa hinaspa Juanpa contranpi piñakururqaku. 42Jesusñataqmi paykunata qayaykuspan nirqa: —Yachasqaykichikpi hinapas nacionkuna gobiernaqkunam runakunapi munaychakunku hinaspam kamachispanku kasuchikunku. 43Qamkunayá ichaqa ama chaynachu kaychik, qamkunamanta pipas kamachikuyta munaspaqa wakinkunatayá servichun. 44Qamkunamanta pipas allin reqsisqa kayta munaspaqa llapanpa sirvientenyá kachun. 45Diosmanta Hamuq Runaqa manam servichikunaypaqchu hamurqani aswanqa servinaypaqmi hinaspa achka runakunapa rantinpi wañunaypaqmi. 46Chaymantam Jerico llaqtaman chayarurqaku. Chay llaqtamanta discipulonkunawan hinaspa achka runakunawan Jesus lloqsichkaptinmi ñanpa patanpi tiyachkasqa limosna mañakuq ñawsa runa. Payqa karqa Bartimeom otaq Timeopa churinmi. 47Chay ñawsam Nazaretmanta kaq Jesuspa hamusqanta uyariruspan qayaykachakurqa: —¡Davidpa mirayninmanta hatun kamachikuq Jesus, llakipayariykullawayá! —nispa. 48Chaymi runakuna ñawsata qaqcharqaku: —¡Upallay! —nispa. Payñataqmi aswanraq qaparirqa: —¡Davidpa mirayninmanta hatun kamachikuq, llakipayariykullawayá! —nispa. 49Jesusñataqmi sayaykuspan nirqa: —Qayaramuychik —nispa. Paykunam ñawsata qayamuspanku nirqaku: —Kallpanchakuspayki hatariy, qayamusuchkankim —nispa. 50Chay ñawsañataqmi capanta wikutispan kallpaylla Jesusman asuykurqa. 51Jesusmi tapurqa: —¿Imatataq munanki qampaq ruranayta? —nispa. Chaymi ñawsañataq nirqa: —Yachachikuq, qawarikuytam munani —nispa. 52Chaymi Jesusñataq nirqa: —Pasakuyña, iñiynikim sanoyarachisunki —nispa. Chaylla qawarikuruspanmi Jesuswanña rirqa.
Copyright
Learn More


text:
Chan Chan
Chan Chan (muchik simimanta: Jang-Jang, "inti-inti") nisqaqa Piruwpa chalanpi, Qispi kay suyupi, Truhillu pruwinsyapi, Truhillu distritupi, Wanchaku distritupipas, tikakunawan wasichasqa hatun llaqtam karqan, Chimukunap uma llaqtansi.
1986 watapis UNESCO nisqa Tukuy runakunap qhapaq kaynin rimarirqan.
Truhillu llaqtamantaqa 5 km karum.
Rikchakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Las 7 maravillas del Perú
- Chan Chan, Ciudad Chimú (flash)
- Rikcha de satélite de las ruinas de Chan Chan


text:
Victor Grignard
Victor Grignard sutiyuq runaqa (* 6 ñiqin aymuray killapi 1871 watapi paqarisqa Cherbourg (Ransya) llaqtapi - † 13 ñiqin qhapaq raymi killapi 1935 watapi wañusqa Lyon (Ransya) llaqtapi); Ransya mama llaqtap huk Chaqllisinchipi mantapas yachaqsi karqan.
1912 llaqtapi Nobel suñaytas chaskirqan (Nobel Suñay Chaqllisinchipi).
Tayta: Grignard, Mama: .
Alma mater: Lyon Yachay Sunturnin.
Qillqasqankuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Victor Grignard.


text:
Domenico Tardini
Domenico Tardini sutiyuq runaqa (* 29 ñiqin hatun puquy killapi 1888 watapi paqarisqa Roma llaqtapi - † 30 ñiqin anta situwa killapi 1961 watapi wañusqa Watikanu llaqtapi) huk Italya mama llaqtayuq kathuliku taytakura wan Hatun yaya Cardinal-Deacon of S. Apollinare alle Terme Neroniane-Alessandrine.
1958 watamanta 1961 watakama Watikanupi Mama llaqta Sikritayu.
Tayta: Tardini, mama: .
Quilqasqankuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Domenico Tardini.
- Catholic-hierarchy (inlish simipi)


text:
Yunnan pruwinsya
Yunnan pruwinsya (kastilla simipi Provincia de Yunnan, chun simipi: 云南, phinyimpi: Yúnnán, machu: Yünnan, nisqaqa Chunwa Runallaqta Republika mama llaqtapi huk pruwinsyam. Uma llaqtanqa Kunming llaqtam.
Yuyarina
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
Pulitika Rakiy[llamk'apuy | pukyuta llamk'apuy]
16 prefectura-llaqtanmi kan.
Yachay tarpuy[llamk'apuy | pukyuta llamk'apuy]
Pruwinsyapi paqarisqa runakuna[llamk'apuy | pukyuta llamk'apuy]
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
- 44 830 000 runakuna (Han runa 67,08%, Yi runa 11,0%, Bait runa 3,6%, Hani runa 3,4%, Zhuang runa 2,7%, Dai runa 2,7).
Simi kapchiy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
- Wawa wasikuna :
- Huch'uy yachay wasikuna:
- Chawpi yachay wasikuna:
- Yachay sunturkuna:
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Yunnan pruwinsya.
- Uficial qillqa web (chun simipi)
- Sichuan saywitu (inlish simipi)
- China Internet Information Center (inlish simipi)
- Sichuan (kastilla simipi)
Plantilla:Punku p'anqa Chunwa Runallaqta Republika


text:
1Señor Diosmi rey kananpaq Cirota hawirqan, paytan paña makinmanta hap'iykuspa nin: Ñawpaqeykipin hatun suyukunata atipani, reykunaq atiynintapas yanqayachini, ñawpaqeykipin llaqta punkukunata kichani kicharayashananpaq. 2Ñoqan ñawpaqeykita risaq, orqokunatan pampayachisaq, bronce punkukunatan p'akisaq, fierro q'ewikunatan chhallusaq. 3Ñoqan pakasqa illakunata qosqayki, pakapi waqaychasqa qhapaq kaykunata qosqayki Señor Dios kasqayta yachanaykipaq, Israelpa Diosnin sutiykimanta waqyasqayta yachanaykipaq. 4Kamachiy Jacobta yanapanaykiraykun akllakusqay Israel llaqtata kacharichinaykiraykun sutiykimanta waqyayki, qhapaq sutiwanmi sutichayki qanqa manaraq reqsiwankichu chaypas. 5Ñoqan Señor Diosqa kani, manan wakqa kanchu, manan ñoqamanta wak diosqa kanchu. Ñoqan maqanakunaykipaq kallpachayki, qanqa manaraq reqsiwankichu chaypas. 6Ñoqan chayta ruwani teqsimuyuntinpi runakuna ñoqallapuni Diosqa kasqayta yachanankupaq. Ñoqan Señor Diosqa kani, manan wakqa kanchu. 7Ñoqan k'anchayta k'ancharichini, laqhayaqtapas kamani, ñoqan samitapas rikhurichini, hatun llakitapas paqarichini, ñoqa Señor Diosmi tukuy chaykunataqa ruwani. 8Ñoqan hanaq pachamanta chanin-kayta parachimusaq, phuyumantan chanin-kayta parachimusaq. Hallp'a pampan ch'onqanqa, hinaspa qespikuyta ruruchinqa, chaninkaqtapas t'ikachinqa. Ñoqa Señor Diosmi chayta ruwasaq. 9¡Ay, Kamaqninwan churanakuqmanta! Payqa k'arpakuna ukhupi k'arpallataqmi. T'uruqa llut'aqninta ninmanchu: ¿Imatan ruwashanki, nispa? Ruwasqanpas ninmanchu: ¿Manan llut'ayta yachankichu, nispa? 10¡Ay, taytanta: ¿Imapaqmi churiyawarqanki? niqmanta! ¡Ay, mamantapas: ¿Imapaqmi wachawarqanki? nispa qapariykuqmanta! 11Israelpa Ch'uya Diosninmi, Kamaqnin Señor Diosmi nin: Ñoqan imachus qhepaman kananta yuyaykuni, qankunari, ¿wawaykunamantachu tapuwankichis? Icha, ¿imaynata ruwanaypaqchu yachachiwankichis? 12Ñoqan kay pachata ruwarqani, chaypin runata kamarqani, ñoqa kikiymi hanaq pachata mast'arqani, llapa ch'askakunatan kamachini. 13Ñoqan Cirota paqarichimurqani chanin yuyaykusqayta hunt'anaypaq, maykunantachus purinantan kuskachasaq. Paymi llaqtayta wakmanta perqanqa, kamachipaq apasqa runakunatapas kacharinqa, mana pagotapas qokuytapas chaskispalla. Ñoqa Tukuy-atiyniyoq Señor Diosmi chayta nini, nispa. 14Señor Diosmi Israelta nin: Egipto suyuq ruruchisqankunan, Etiopía suyuq qhatunankunan, Sabá suyu hatunkaray runakunan qanman chayamunqa, hinaspan qankunaq kapunqa. Chay runakunaqa cadenawan watasqan qhepaykita purinqaku, ñawpaqeykipin qonqorikuspa nisunkiku: Qanllawanpunin Diosqa kashan, manan wak Diosqa kanñachu, nispanku. 15Israelpa Diosnin, qanmi llaqtayta qespichinki, qanqa mana rikuna Diosmi kanki. 16Idolota ruwaqkunaqa llapallankun musphachisqa p'enqachisqa kanqaku, llapallankun hatun llakipi rikukunqaku. 17Israeltan ichaqa Señor Diosqa qespichin, mana p'itiytan yanapashallanpuni, manan hayk'aqpas p'enqachisqachu k'umuykachisqapaschu kanqa. 18Señormi hanaq pachata kamarqan, paymi Diosqa. Paymi kay pachata ruwarqanpas teqsicharqanpas, manan yanqa kananpaqchu chayta kamarqan, aswanpas runaq tiyananpaqmi kamarqan. Paymi nin: Ñoqallan Señor Diosqa kani, manan wak diosqa kanchu. 19Manan pakapichu rimarqani, manan tutayaq hallp'a pachapipaschu rimarqani. Manan Jacobpa mirayninta nirqanichu: Maskhawankichisña chaypas, yanqapaqmi kanqa, nispaqa. Aswanpas ñoqa Señor Diosmi cheqaqtaqa rimani, chaninkaqtan willani, nispa. 20Señor Diosmi nin: Hatun suyu runakuna, huñukamuychis, Babilonia suyuq urmaykusqanmanta ayqekuqkuna hamuychis. Mana ima yachaqmi k'ullu idolonkuta wantuqkunaqa, mana yuyayniyoqmi paykunata mana qespichiyta atiq diosmanta mañakuqkunaqa. 21Juzganapi rimariychis, pruebakunata willakuychis, llapallaykichis tapunakuychis. ¿Pitaq ñawpamantapacha chaykunata willakurqan? ¿Pitaq unaymantaña chay sucedesqakunata willakurqan? ¿Manachu ñoqa Señor Diosqa willakurqani? Ñoqallapunin Diosqa kani, chanin Diosmi kani, qespichiqmi kani, manan ñoqamanta wak diosqa kanchu. 22Kay pachantinpi tiyaqkuna, kutimpuwaychis, ñoqan qespichisqaykichis, ñoqan Diosqa kani, manan wakqa kanchu. 23Sutiypin jurani, cheqaqtapunin rimani: ñawpaqeypin llapa runa qonqorikamuwanqaku, hinaspan kasuwanankupaq juranqaku: 24Señor Diosllapunin atipachinpas kallpachanpas, nispanku. Chay ruwasqayqa hunt'akullanqapunin. Ñoqa Señor Dios contra llapa phiñakuqkunan ñawpaqeyman hamuspanku p'enqakunqaku. 25Ñoqa kaqtiymi Israelpa llapa mirayninqa atipanqa, hinaspan hatunchawanqaku, nispa.
Copyright
Learn More


text:
Musuq Loja
Musuq Loja (kastilla simipi: Nueva Loja) nisqaqa Ikwadur mama llaqtapi Sukumpiyu markap uma llaqtanmi, P'uchqu qucha kitipi. Musuq Loja k'itipiqa ancha achka allpa wiratam hurqunku.
Yuyarina
Wiñay kawsay[llamk'apuy | pukyuta llamk'apuy]
Musuq Loja llaqtataqa 1970 watapis kamarirqanku. Chaypi kaq paray sach'a-sach'apiqa Hukllachasqa Amirika Suyuyuq, Texaco sutiyuq ruruchinap llamk'aqkuna allpap ukhunpi allpa wiratam tarirqan, k'itita Lago Agrio ("P'uchqu qucha") sutichaspa, Sour Lake sutiyuq, Texas suyupi kaq Texacop tiyaynin llaqtamanta. Chaymantapacha chay llaqtaqa anchatam wiñarqan.
Musuq Loja k'itipi kaq sach'a-sach'aqa ancha dañuchisqañam.
Llaqtapi paqarisqa[llamk'apuy | pukyuta llamk'apuy]
Rikchakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
{stub}}